title: Stereoelektroniikka

text: Esimerkiksi anomeerinen efekti johtuu stereoelektroniikasta: substituenttien hajottava orbitaali vuorovaikuttaa elektroneja luovuttavan happiatomin vapaiden elektroniparien kanssa. Esimerkiksi pyranoosisokerimolekyyli on siksi siinä konformaatiossa, jossa renkaassa olevan hapen vapaat elektroniparit ja viereinen substituentti ovat samassa linjassa. Tämä siitäkin huolimatta, että tämä konformaatio on jännittynyt.


title: Stereoelektroniikka

text: Erilaisten diastereomeerien erilainen reaktiivisuus selittyy stereoelektroniikalla ja steerisillä vaikutuksilla.


title: Liigacup 2007

text: Liigacup pelattiin 11. kertaa keväällä 2007. Mukana olevat kaikki 14 liigajoukkuetta oli jaettu kahteen alkulohkoon. Alkulohkot pelattiin yksinkertaisena sarjana, eli jokainen joukkue pelasi alkulohkovaiheessa kuusi ottelua. Kummastakin alkulohkosta neljä parasta selvisi pudotuspeleihin.


title: Liigacup 2007

text: Liigacup pelattiin vuonna 2007 totutusti alkukeväästä ennen Veikkausliigan alkua. Hallitseva mestari Kuopion Palloseura ei ollut mukana puolustamassa mestaruuttaan, sillä sen kohtalona oli pudota liigasta edelliskaudella. Kaikki 14 liigajoukkuetta osallistuivat keväiseen turnaukseen, joka potkaistiin perinteisesti käyntiin Talin jalkapallohallissa.


title: Liigacup 2007

text: Edellisvuonna nolosti alkulohkonsa viimeiseksi jäänyt HJK paransi juhlavuotensa kunniaksi, ja otti ykköslohkossa ylivoimaisen voiton häviämättä ensimmäistäkään ottelua. Samasta lohkosta jatkoon pääsivät myös nousijajoukkue FC Viikingit, FC Lahti sekä FC Honka. Edelliskaudella finaalin hävinnyt FC KooTeePee jäi lohkossa viidenneksi, ja karsiutui siten jatkopeleistä.


title: Liigacup 2007

text: Toisessa lohkossa hallitseva Suomen mestari Tampere United oli yhtä ylivoimainen kuin HJK, sillä sekään ei hävinnyt otteluakaan. Tamperelaisten ohella lohkosta jatkopeleihin jatkoivat VPS, FC Inter sekä toinen nousijajoukkue AC Oulu.


title: Liigacup 2007

text: Puolivälierissä nousijajoukkueiden matka päättyi. Viikingit olivat vain hidaste FC Interille, kun taas AC Oulu taisteli HJK:n kanssa aina rangaistuspotkukilpailuun saakka. Helsinkiläiset olivat ratkaisuhetkillä niukasti vahvempia. FC Honka yllätti alkulohkonsa ylivoimaisesti voittaneen TamU:n maalein 2-1, kun taas FC Lahti eteni välieriin niukalla 1-0 -voitolla VPS:stä. Tasaisissa välierissä Lahti yllätti aseettoman HJK:n, ja Honka joutui taipumaan Interille rangaistuspotkuilla.


title: Liigacup 2007

text: Finnair Stadiumilla pelattu loppuottelu oli välierien tapaan puolustusvoittoinen, eikä maaleja varsinaisella peliajalla nähty. Rangaistuspotkuissa lahtelaiset olivat turkulaisia vahvempia, ja FC Lahti pääsi siten juhlimaan historiansa ensimmäistä liigacupin voittoa.


title: Liigacup 2007

text:
Lohko I
Lohko IILohko I


title: Liigacup 2007

text: Lohko II


title: Liigacup 2007

text:
7 maalia
5 maalia
4 maalia
3 maalia


title: Liigacup 2007

text: Liigacupin paras pelaaja 2007 oli FC Interin Jos Hooiveld.


title: Arkadi Tšernyšov

text: Arkadi Ivanovitš Tšernyšov (, s. 16. maaliskuuta 1914 Moskova – k. 22. lokakuuta 1992) oli venäläinen jääkiekkovalmentaja. Hän valmensi Neuvostoliiton maajoukkuetta yhdessä Anatoli Tarasovin kanssa vuosina 1954–1972. Tšernyšov valmensi 294 maaottelussa, joista voittoja oli 240, häviöitä 37 ja tasapelejä 17. Hän pelasi jääkiekkoa, jääpalloa ja jalkapalloa Dynamo Moskovassa. Tšernyšov toimi Dynamo Moskovan jääkiekkojoukkueen päävalmentajana 27 vuotta.


title: Arkadi Tšernyšov

text: Tšernyšovin mukaan on nimetty yksi KHL-liigan neljästä divisioonasta.


title: Rakkauden kiertokulku

text: Rakkauden kiertokulku (JHN 3039 LP / JHNK 3039 CAS) on Rauli Somerjoen kokoelma-albumi vuodelta 1984. Levyllä kappaleet ”Rakkauden kiertokulku”, ”Melkein halvaannuin”, ”Tynnörilintu” ja ”Eikö juu” ilmestyvät ensimmäisen kerran.


title: Citius, altius, fortius

text: Citius, altius, fortius () on latinankielinen lentävä lause ja Olympialiikkeen motto. Moton kehitti nykyaikaisten olympialaisten isä, paroni Pierre de Coubertin, vuonna 1894 omaksuttuaan sen dominikaani-isä Henri Didonilta.


title: Stephan Letter

text: Stephan Letter (s. 1978) on saksalainen sarjamurhaaja, joka surmasi ainakin 29 vanhempaa potilasta työskennellessään sairaalassa hoitajana. Hänet tuomittiin 20. marraskuuta 2006 elinkautiseen 12 potilaan surmaamisesta. Letter tunnusti surmat ja kertoi antaneensa potilaille kuolettavia ruiskeita. Hän ei itse muista, kuinka monta potilasta ehti surmata.


title: RUP

text: Unified Process (UP, , myös Unified Software Development Process, ) on iteratiivisen ja inkrementaalisen ohjelmistokehityksen prosessikehys. Sen tunnetuin ja perusteellisimmin dokumentoitu versio on IBM Rational Unified Process (RUP), jonka loi Rational Software Corporation (IBM:n osasto vuodesta 2003 lähtien).


title: RUP

text: Unified Process ei ole itsenäinen prosessi vaan laajennettava kehys, joka tulee muokata vastaamaan organisaation tai projektin erityistarpeita. "Rational:in yhtenäistetty prosessi" eli RUP (Rational Unified Process, nimi juontuu prosessikuvauksen luoneen Rational Software Corporationin nimestä) on samalla tavoin muokattava kehys. Joskus muokatusta prosessikuvauksesta on vaikea sanoa onko se peräisin UP:stä vai RUP:sta, joten termejä käytetäänkin usein sekaisin.


title: RUP

text: Nimeä "Unified Process" käytetään usein korvaamaan nimeä "Rational Unified Process", kun puhutaan yleisesti prosessista ja siihen tavallisimmin tehdyistä muokkauksista. Nimeä "Unified Process" käytetään usein myös siksi, että halutaan välttää mahdolliset tekijänoikeusloukkaukset, sillä "Rational Unified Process" ja "RUP" ovat IBM:n ja Intel:n tavaramerkkejä. Ensimmäinen prosessia kuvaileva kirja "The Unified Software Development Process" (ISBN 0-201-57169-2) julkaistiin vuonna 1999 (tekijöinä Ivar Jacobson, Grady Booch ja James Rumbaugh). Tämän jälkeen useat eri tekijät ovat julkaisseet kirjoja ja artikkeleita aiheesta käyttäen joko termiä "Rational Unified Process" (mikäli ovat liitoksissa IBM:n kanssa) tai "Unified Process" (mikäli eivät ole yhteydessä IBM:ään).


title: RUP

text: Rup määrittelee projektin elinkaaren koostuvan neljästä vaiheesta. Nämä vaiheet sallivat, että prosessi voidaan esittää korkealla tasolla samanlailla kuin ’vesiputous’-mallin projekteissa voitaisiin esittää, vaikkakin perusolettamuksena avain prosessiin sijaitsee kaikkien eri vaiheiden kehityksen iteraatioissa. Myös, jokaisella vaiheella on tietty päämäärä lopussa, joka ilmaisee tavoitteen onnistuneen toteutuksen.


title: RUP

text: Päätavoitteena on tutkia järjestelmää, lähtökohtana tarkistaa alustava kustannusarvio ja budjetti. Tässä vaiheessa yrityskonteksti, menestystekijät ja taloudellinen ennuste vahvistetaan. Täydennetäkseen nämä vaiheet luodaan peruskäyttötapausmalli, projektisuunnitelma, alustava riskiarviointi ja projektikuvaus. Kun nämä on toteutettu projekti arvioidaan ja tarkistetaan sen kannattavuus.


title: RUP

text: Tämän vaiheen päätavoite on vähentää pahimpia havaittuja riskejä. Tässä vaiheessa projekti rupeaa ottamaan muotoa. Vaiheen aikana tehdään ongelma-alueiden analyysi, ja projektin arkkitehtuuri saa perusmuotonsa.


title: RUP

text: Päätavoite on rakentaa ohjelmisto. Tässä vaiheessa keskitytään suunnitellun järjestelmän komponenttien ja muiden ominaisuuksien kehittämiseen. Tässä vaiheessa tapahtuu valtaosa ohjelmoinnista.


title: RUP

text: Tämä vaihe tuottaa ensimmäisen ulkoisen julkaisun ohjelmistosta.


title: RUP

text: Päätavoite on muuntaa järjestelmä kehitysasteelta tuotantoon ja tuoda se loppukäyttäjän saataville ja ymmärrettäväksi. Tämän vaihe sisältää loppukäyttäjän ja ylläpitäjien kouluttamisen ja järjestelmän testaamisen, jotta huomataan toteutuuko loppukäyttäjien odotukset.


title: RUP

text: RUPissa kuvattu Kuusi parasta tapaa on ohjelmistotuotannon malli, joka listaa kuusi ideaa joita tulisi seurata ohjelmistoprojektin suunnittelussa vikojen minimoimiseksi ja tuottavuuden parantamiseksi. Nämä tavat ovat:


title: Nuotta

text: Nuotta on useista verkoista rakennettu kalastusväline, jonka perään kalaparvi yritetään saartaa. Nuotta lasketaan yleensä veneestä ja se voidaan vetää veneeseen tai rantaan. Talvinuottaa vedetään jään alla. Suomessa tavallisimpia nuotalla kalastettavia kaloja ovat muikku, silakka, siika ja kuore. Erilaisia nuottatyyppejä ovat mm. rantanuotta, talvinuotta, selkänuotta, muikkunuotta, silakkanuotta, kurenuotta, kierrenuotta ja laahusnuotta eli trooli.


title: Nuotta

text:
Vanhoista nuottapyydyksistä kulteet olivat muutaman metrin pituisia, tasaliinaisia virtanuottia, joilla pyydettiin lohia ja siikoja, vadat pikkunuottia, joita kaksi tai kolme
henkeä veti kahlaten pitkin tyvenvesien rantoja ja poukamia. Niillä
saatiin lähinnä pientä kalaa. "Kuuritsa" oli jalaksilla kulkeva, kolmen hengen vedettävä nuotta.


title: Pick-Nick

text: Pick-Nick on Forssassa järjestettävä harrasteajoneuvotapahtuma. Tapahtumasta on kehittynyt pohjoismaiden suurin yksipäiväinen harrasteajoneuvotapahtuma ja siihen osallistuu vuosittain noin 2 500 harrasteautoa ja noin 30 000 kävijää. Tapahtuma järjestetään Pilvenmäen raviradalla vuosittain elokuun ensimmäisenä sunnuntaina. Pick-Nick on järjestetty joka vuosi vuodesta 1983 lähtien.


title: Pick-Nick

text: Arvostelussa autot ja moottoripyörät pisteytetään asteikolla 1–10. Arvosteltavia kohteita on viisi:


title: Pick-Nick

text: Tuomareita on viisi, joista yksi toimii päätuomarina. Päätuomari arvostelee auton/moottoripyörän kokonaisuuden. Mikäli sattuu tilanne, että arvostelussa tulee samat pisteet kahdelle tai useammalle ajoneuvolle, kokonaisuuden pistemäärä ratkaisee sijoituksen. Jos kokonaispisteet ovat myös tasan, sen jälkeen tuomaristo ratkaisee paremmuuden.


title: Pick-Nick

text: Seuraavat ajoneuvot arvostellaan alkuperäisyyden mukaan: Classic cars, 50-luku, 60-luku, 70-luku sekä Rock’n Roll Cars. Seuraavat ajoneuvot arvostellaan tyylisuunnan ja rakentelun toteutuksen mukaan: Custom, Trucks & vans, Hot rod, Classic bike sekä Custom/chopper bike.


title: Kōka

text: Kōka () on Japanin kaupunki Honshūn saarella Kansain alueella Shigan prefektuurissa. Se sijaitsee sisämaassa prefektuurin eteläosassa Kioton ja Mien prefektuurien rajalla. Kōkassa on 91 485 asukasta (vuonna 2017) ja sen pinta-ala on 481,62 neliökilometriä.


title: Kōka

text: Kōka on laaja kaupunki, joka syntyi vuonna 2004, kun Kōkan, Minakuchin, Tsuchiyaman, Kōnanin ja Shigarakin kunnat yhdistyivät uudeksi Kōkan kaupungiksi. Suuri osa kaupunkia on maaseutumaista, ja maasto vaihtelee vuoristosta laajoihin Yasugawan ja Somagawan jokilaaksoihin.


title: Kōka

text: Suurin osa alueen palveluista ja teollisuuslaitoksista on keskittynyt valtateiden numero 1 ja 307 tuntumaan.


title: Kōka

text: Alueen suurin nähtävyys on keramiikkatuotteiden keskittymä Shigarakin taajamassa. Shigarakin keramiikalla () on kautta Japanin tunnettu ominaispiirteensä. Kaupungissa asuu alan merkittäviä taiteilijoita, ja siellä on alan koulutusta.


title: Kōka

text: Ninja-kulttuuria ja perinteisiä kamppailulajeja vaalitaan Kōkalaisessa kylässä Kōkaryu Ninjussa.


title: Kōka

text: Minakuchin linna on alun perin vuonna 1585 rakennettu linna, joka sittemmin raunioitui, mutta on rakennettu uudelleen ja avattu yleisölle 1991.


title: Kōka

text: Kōkaa palvelevat JR Nishi-Nihonin Kusatsu-linja, Ōmi-rautateiden päälinja ja Shigaraki-kōgen-rautateiden Shigaraki-linja.


title: Kōka

text: Kōkalla on neljä ystävyyskaupunkia:


title: Wireless HD

text: WirelessHD joka tunnetaan myös nimellä WiHD (Wireless High Definition) on langattoman digitaalisen käyttöliittymän seuraava sukupolvi kulutuselektroniikan alalla. Monet merkittävät kulutuselektroniikan tuottajat ovat yhdistäneet voimansa kehittääkseen WirelessHD tekniikkaa. Mukaan ovat lähteneet mm. LG Electronics, Matsushita Electric Industrial (Panasonic), Samsung Electronics, Sony Corporation sekä Toshiba Corporation.


title: Wireless HD

text: WirelessHD standardi mahdollistaa pakkaamattoman teräväpiirtokuvan sekä monikanavaäänen digitaalisen lähettämisen lähettimestä vastaanottimeen. WirelessHD:n tämänhetkinen kehitysaste operoi 60 GHz:n taajuudella pystyen kuljettamaan sekä tämän hetkiset että todennäköisesti myös tulevaisuuden HD signaalit. Tällä hetkellä suuren toimintataajuutensa takia WirelessHD tekniikka vaatii suoran näköyhteyden lähettäjän ja vastaanottimen välille. Tämä ei käytön kannalta toisi kuluttajalle sitä vapautta, johon standardilla juuri pyritään. Tämä onkin yksi isoista haasteista joita kehittäjäryhmällä on ratkaistavanaan. Ensimmäisten markkinoille julkaistavien laitteiden tavoitteena on kuitenkin tarjota 10 metrin kantama ilman suoraa näköyhteyttä.


title: Wireless HD

text: Tekniikka on suunniteltu ja optimoitu näyttölaitteen langattomaan kytkemiseen. Sen ensimmäisen sukupolven toteutuksen tiedonsiirtonopeus vaihtelee 2–5 Gbps välillä käytettäessä mm. tietokoneiden ja kannettavien laitteiden (kuten kämmentietokone) kanssa. Teknologian teoreettinen nopeus voi nousta jopa 20 Gbps asti mahdollistaen korkeampien tarkkuuksien skaalaamisen sekä paremman värisyvyyden.


title: Wireless HD

text: WirelessHD standardin päätarkoituksena on tarjota kuluttajalle lisää vapautta kodin viihde-elektroniikan kytkemiseen. Teknologia vähentäisi huomattavasti kaapelointia ja mahdollistaisi myös sen että lähdelaitteiden kuten DVD:n ei tarvitsisi olla sijoitettuna näyttölaitteen läheisyyteen.


title: Wireless HD

text: Kehittäjäryhmän tavoitteena on saada standardi tuotantovalmiiksi 2007 kevääseen mennessä.


title: Wireless HD

text: WirelessHD käyttää UWB (Ultra WideBand) modulointimenetelmää.


title: Henry Pym

text: Henry ”Hank” J. Pym on Marvel-kustantamon sarjakuvissa esiintyvä supersankari, nerokas tiedemies ja ensimmäinen Muurahaismies. Hahmon ensiesiintyminen tapahtui "Tales to Astonish" -lehden numerossa 27 tammikuulta 1962. Henry Pymin loivat Stan Lee ja Jack Kirby.


title: Henry Pym

text: Lukuisia muita supersankareita (ja muutama superroistokin) on ottanut Pymin entisiä pukuja ja supersankarinimiä käyttöönsä. Seuraavassa listaus käsittelee nämä hahmot aikajärjestyksessä.


title: Henry Pym

text: Clint Barton joka tunnetaan paremmin nimellä Haukansilmä otti itselleen Pymin Goljatti-identiteetin Pymin itsensä ryhtyessä Kimalaiseksi.


title: Henry Pym

text: Tohtori Bill Foster oli Pymin laboratorioapulainen ja otti itselleen lyhyeksi aikaa Jätti-identiteetin. Foster oli ennen vetäytymistään tunnettu myös omalla supersankarinimellään Mustana Goljattina. Myöhemmin Foster kuitenkin luopui eläkeaikeistaan ja on palannut taistelemaan rikollisuutta vastaan käyttäen vanhaa Goljatti-nimeään. Foster menetti henkensä taistelussaan rikollisuutta vastaan.


title: Henry Pym

text: Scott Lang oli varas, joka Rautamiehen ja Pymin ansiosta palasi kaidalle tielle. Hän toimi pitkän aikaa toisena Muurahaismiehenä ja toimi läheisesti Ihmenelosten kanssa. Nykyään Scott Lang on saanut surmansa taistelussa rikollisuutta vastaan.


title: Henry Pym

text: Erik Josten toimi uransa alussa Voimamies-nimisenä superrikollisena. Myöhemmin Voimamies-nimitystä käyttänyt Luke Cage taisteli Jostenia vastaan nimensä väärinkäytösten vuoksi. Josten vaihtoikin nimensä Goljatiksi ja liityttyään supersankariryhmä Ukonnuoliin otti itselleen vielä uuden nimen kutsuen itseään Atlakseksi.


title: Henry Pym

text: Rita DeMara aloitti uransa myös superroistona. Toimittuaan jonkin aikaa Pahuuden Mestareissa DeMara liittyi lyhyeksi ajaksi Kostajiin.


title: Henry Pym

text: Eric O’Grady on uusin Muurahaismiehen identiteettiä käyttävä sankari. O’Grady on alemman tason YPKVV:n agentti, joka sattumalta saa käsiinsä Muurahaismiehen asun. O’Grady on kuitenkin itsekeskeinen sankari, joka ajattelee ensisijaisesti itseään vaikka taisteleekin aktiivisesti rikollisuutta vastaan.


title: Henry Pym

text: Henry Pym esiintyi vakituisena hahmona amerikkalaisessa "The Avengers: United They Stand" piirretyssä. Sarja ei saavuttanut laajaa suosiota ja sen teko rajoittui 13 episodiin. Henry Pymin hahmoa dubbasi näyttelijä Rod Wilson.


title: Henry Pym

text: Henry Pym oli isossa roolissa "Ultimate Avengers"- ja "Ultimate Avengers 2" -piirroselokuvissa. Hahmoa ääninäytteli näyttelijä Nolan North.


title: Henry Pym

text: Marvel Cinematic Universen elokuvissa Hank Pymiä näyttelee Michael Douglas.


title: Henry Pym

text: Henry Pym esiintyy "" -pelissä NPC-hahmona, joka antaa pelaajalle arvokkaita vihjeitä, joiden avulla erilaiset puzzlet ovat helpompia.


title: Jouni Rinne

text: Jouni Rinne (s. 12. maaliskuuta 1956 Rauma) on suomalainen entinen jääkiekkoilija.


title: Jouni Rinne

text: Hyökkääjänä pelannut Rinne aloitti liigauransa vuonna 1973 Lukossa, jossa hän pelasi kolmeen otteeseen: 1973–1977, 1979–1980 ja 1981–1982. Liigassa Rinne edusti lisäksi KalPaa, jossa hän oli mukana jo seuran I-divisioona-aikoina ja nostamassa kuopiolaisia liigaan keväällä 1986. Liigassa Rinne pelasi runkosarjassa yhteensä 432 ottelua tehoin 252+302=557 ja pudotuspeleissä kuusi peliä saldolla 3+5=8. Maalitilaston hän voitti kaudella 1975–1976, jolloin hän teki 36 maalia. Divarissa Rinne edusti KalPan lisäksi myös HPK:ta, FoPS:aa ja KooKoota. Divarissa Rinne teki pisteitä kovalla tahdilla ja voitti pistepörssin kolme kertaa. Parhaalla kaudellaan toiseksi korkeimmalla sarjatasolla hän keräsi tehot 36+60.


title: Jouni Rinne

text: Kaudella 1998–1999 Rinne teki paluun liigajäille KalPan kakkosvalmentajan paikalta. Hän pelasi ottelussa HPK:ta vastaan 24 sekuntia ylivoimalla ja sai kahdeksan vuoden poissaolon jälkeen tililleen kaksi syöttöpistettä. Hän nousi pisteiden avulla SM-liigan kaikkien aikojen syöttötilastossa ohi Martti Jarkon ja Erkki Lehtosen.


title: Jouni Rinne

text: Maaotteluita Rinne pelasi 59. Hän edusti Suomea kaksissa MM-kisoissa. SM-liigaseura KalPa jäädytti Jouni Rinteen pelinumeron (27) Niiralan montun jäähallin kattoon ensimmäisenä pelinumerona.


title: Quo vadis, Domine?

text: Quo vadis, Domine? () on latinankielinen lentävä lause. "Pietarin teoissa", eräässä Uuden testamentin apokryfikirjoista, olevan legendan mukaan keisari Neron vainoja paennut apostoli Pietari esitti tämän kysymyksen Jeesukselle kohdattuaan tämän Via Appian varrella. Jeesus vastasi: ""Romam vado iterum crucifigi."" ("Roomaan uudelleen ristiinnaulittavaksi"). Pietari rohkaistui Jeesuksen sanoista, palasi Roomaan ja kärsi siellä marttyyrikuoleman. Tämän legendan pohjalta puolalainen kirjailija Henryk Sienkiewicz kirjoitti historiallisen romaaninsa "Quo vadis" (1896).


title: Janne Rautavuori

text: Janne Rautavuori (s. 21. marraskuuta 1964 Lappi) on suomalainen entinen jääkiekkotuomari.


title: Janne Rautavuori

text: Rautavuori oli 1990-luvun arvostetuimpia suomalaisia linjatuomareita. Hänet valittiin kuudesti SM-liigan parhaaksi linjatuomariksi. Rautavuori vihelsi runkosarjassa ja pudotuspeleissä yhteensä 551 pelissä, eli enemmän kuin kukaan muu.


title: Janne Rautavuori

text: Kansainvälisiä tehtäviä Rautavuorelle kertyi huomattava määrä. Hän oli tuomitsemassa kuusi kertaa MM-kisoissa ja kahdesti olympialaisissa. Lisäksi Rautavuori oli mukana vuoden 1990 Hyvän tahdon kisoissa, kaksi kertaa alle 20-vuotiaiden MM-kilpailuissa, kolmesti Euroopan Cupin finaalissa ja kahdella EHL-kaudella.


title: Janne Rautavuori

text: Rautavuori on aateloitu Suomen Jääkiekkoleijonaksi numerolla 168.


title: Janne Rautavuori

text: Mestiksen parhaan linjatuomarin palkinto on nimetty Rautavuoren mukaan.


title: Alberto Zaccheroni

text: Alberto Zaccheroni (s. 1. huhtikuuta 1953 Meldola, Emilia-Romagnan alue, Italia) on italialainen jalkapallovalmentaja. Hän on tullut tunnetuksi 3-4-3 taktiikastaan.


title: Alberto Zaccheroni

text: Zaccheronin oma pelaajaura jäi varsin vaatimattomaksi ja hän siirtyi valmennuspuolelle jo kolmikymppisenä. Hän valmensi 1980- ja -90 -luvuilla pieniä italialaisseuroja, kunnes teki läpimurtonsa Udinese Calcion peräsimessä luotsaten seuran Serie A:ssa upeasti kolmanneksi kaudella 1997/98. Menestys poiki Zaccheronille pestin AC Milanin päävalmentajana ja mukana seurasivat mm. Thomas Helveg ja Oliver Bierhoff. Debyyttikausi sujuikin hyvin ja Milan juhli keväällä 1999 mestaruutta. Seuraava kausi sujui kuitenkin kehnosti, eikä Milan missään vaiheessa päässyt mukaan mestaruuskamppailuun sijoittuen Seriessä lopulta kolmanneksi. Seuraava kausi sujui vieläkin kehnommin ja Zaccheroni sai lopulta keväällä 2001 potkut tehtävistään.


title: Alberto Zaccheroni

text: Zaccheroni palasi valmennustehtäviin syksyllä 2001, kun SS Lazio palkkasi hänet eronneen Dino Zoffin seuraajaksi. Hän johdatti Lazion nousuun ja lopulta Seriessä kuudenneksi. Menestys ei kuitenkaan tyydyttänyt seurajohtoa, sillä pelillisesti Lazio ei onnistunut tavoitteiden mukaisesti. Kauden jälkeen Zaccheroni sai potkut tehtävistään.


title: Alberto Zaccheroni

text: 2003 hän palasi valmennustehtäviin FC Internazionale Milanon palkattua hänet Héctor Cúperin seuraajaksi. Zaccheroni nosti Interin Seriessä neljänneksi, mutta tulos ei tyydyttänyt seurajohtoa ja hän sai jälleen potkut kauden jälkeen. Inter-potkujensa jälkeen Zaccheroni oli kaksi kautta poissa valmennustehtävistä, kunnes palasi syyskuussa 2006 tositoimiin Torino FC:n päävalmentajana. Pesti sujui kuitenkin kehnosti ja kuuden ottelun tappioputki koitui Zaccheronin kohtaloksi ja hän sai potkut helmikuussa 2007.


title: Alberto Zaccheroni

text: Lokakuussa 2009 Zaccheroni yhdistettiin Puolan ja Ruotsin maajoukkuevalmentajan tehtäviin. Zaccheroni palasi valmentajan tehtäviin tammikuun lopulla 2010, kun hänet palkattiin Juventuksen uudeksi valmentajaksi Ciro Ferraran saatua potkut. Zaccheronin sopimus kattaa loppukauden. Zaccheroni ei saanut Juventuksen peliesityksiä paranemaan, vaan seura putosi Serie A:ssa seitsemänneksi. Yhteistyö ei jatkunut kauden jälkeen.


title: Alberto Zaccheroni

text: Elokuun lopussa 2010 Zaccheroni palkattiin ensimmäisenä italialaisena Japanin maajoukkueen päävalmentajaksi. Hänen debyyttiturnauksensa Japanin peräsimessä oli tammikuussa 2011 pelattu Aasian mestaruusturnaus. Japanin peli lähti takellellen liikkeelle, kun Jordania venyi avausottelussa 1–1 tasapeliin. Japani kuitenkin ryhdistäytyi, voitti lohkonsa ja eteni loppuotteluun pudottamalla isäntämaa Qatarin ja kovan Etelä-Korean pudotuspeleissä. Loppuottelussa Zaccheronin suojatit kohtasivat Australian. Tiukka finaali ratkesi lopulta jatkoajalla Tadanari Leen maaliin, jonka myötä Zaccheronin Japani voitti historiansa neljännen Aasian mestaruuden.


title: Alberto Zaccheroni

text: MM-kisoissa 2014 Japani pelasi varsin kehnosti. Se hävisi alkulohkossaan Norsunluurannikolle 2–1 ja Kolumbialle peräti 4–1. Ainoa piste tuli 0–0 tasapelistä Kreikkaa vastaan. Turnauksen jälkeen Zaccheroni erosi tehtävästään.


title: Alberto Zaccheroni

text: Tammikuun lopulla 2016 Zaccheroni teki kaksivuotisen sopimuksen Kiinan Superliigassa pelaavan Beijing Guoanin kanssa. Joukkue aloitti kautensa varsin kehnosti ja keräsi Zaccheronin alaisuudessa vain yhdeksän pistettä yhtä montesta kauden ensimmäisestä ottelusta. Kehnot tulokset ja seuran maalinteko-ongelmat johtivat hänen potkuihin toukokuussa 2016.


title: Viiden kilpailuvoiman malli

text: Viiden kilpailuvoiman malli on yhdysvaltalaisen liiketaloustieteilijä Michael Porterin vuonna 1979 luoma malli, jossa kuvataan viisi voimaa, jotka määräävät tarkasteltavan markkinan viehättävyyden yrityksen näkökulmasta. Viisi voimaa ovat: kuluttajien markkinavoima, tuottajien markkinavoima, uusien kilpailijoiden uhka, substituuttihyödykkeiden uhka sekä lisäksi toimialan nykyisen kilpailun taso. Porter kehitti mallinsa vastapainoksi SWOT-analyysille.


title: Viiden kilpailuvoiman malli

text: Kuudes voima on yhteiskunnan tila (yhteiskunnalliset olot: sota, kilpailulainsäädäntö, kauppa- ja rahapolitiikka), jota Michael E. Porter ei huomioi viiden kilpailuvoiman mallissaan.


title: Digitaalinen elokuva

text: Digitaalinen elokuva on digitaalisesti valmistettu tai esitetty elokuva. Lähes kaikki nykyaikaiset videokamerat ovat digitaalisesti toimivia, ja ne siis tallentavat kuvan digitaalisesti joko nauhalle tai kiintolevylle. Televisio- ja kotikäyttöön tarkoitettujen kuvausvälineiden digitalisoituminen tapahtui 1990-luvun aikana, ja analogisesti toimivat kuvauslaitteistot poistuivat käytöstä. Digitaalinen elokuvateatteri eroaa teräväpiirtotelevisiosta eikä käytä teräväpiirtovideon standardeja, kuvasuhteita, tai kehysnopeuksia. Digitaalisessa elokuvaformaatissa, resoluutiot esitetään horisontaalisen pikseliluvun mukaan, useimmiten 2K (2048×1080 tai 2.2 megapikseliä) tai 4K (4096×2160 tai 8.8 megapikseliä).


title: Digitaalinen elokuva

text: Digitaalista 2K-korkearesoluutiomateriaalia on toistettu jo 20 vuoden ajan. Varhaiset RAID-asemat kykenivät toistamaan vain muutaman minuutin pätkiä kerrallaan. Muistin ja siirtoväylien kehittyminen mahdollisti täyspitkien elokuvien toistamisen digitaalisia mediaservereitä käyttäen. Digitaalisen elokuvan kehitystä rajoitti elokuvan siirtoon käytettävä tapa, sillä vasta 2000 luvulla kehitettiin riittävän siirrettäviä kiintolevyjä, joille mahtuu kokonainen täyspitkä elokuva.


title: Digitaalinen elokuva

text: The Society of Motion Picture and Television Engineers aloitti vuonna 2000 standardien kehittämisen digitaalista elokuvalevitystä ja esittämistä varten. Jo tässä vaiheessa oli selvää että teräväpiirtotelevisio ei kykenisi tarjoamaan riittävää teknologista perustaa digitaaliselle elokuvalle. Digital Cinema Initiatives (DCI) muodostettiin maaliskuussa 2002 monien elokuvastudioiden yhteistyönä. Mukana olivat (Disney, Fox, MGM, Paramount, Sony Pictures Entertainment, Universal ja Warner Bros. Studios) DCI:n tehtävänä oli kehittää standardi digitaalisten elokuvien esittämiselle ja samalla myös levittämiselle. Huhtikuussa 2004, yhteistyössä American Society of Cinematographers:in kanssa, DCI kehitti standardien arviointimateriaalin (the ASC/DCI StEM materiaali) 2K- ja 4K-tekniikoiden toiston pakkaustekniikoiden testaamiseen. DCI julkaisi spesifikaationsa vuonna 2005.


title: Digitaalinen elokuva

text: Vastatakseen tai ylittääkseen katsojien aikaisempaa elokuvakokemusta digitaalisen elokuvateatterin tulee kyetä laadukkaaseen ääneen ja kuvaan. Elokuvateatterit varustetaan videoserverillä joka ohjaa elokuvaesitystä ja joissain tilanteissa sisältää myös kiintolevytilan elokuvia ja trailereita varten. Elokuvastudiot haluavat suojata eli kryptata elokuvansa turvallisella toimittamisella, esittämisellä ja esityskertojen rekisteröimisellä levitysyhtiöille. Yleisimmin digielokuvalaitteisto koostuu mediaserveristä, digitaaliprojektorista ja ääniprosessorista. Elokuvat toimitetaan teattereihin siirrettävillä kiintolevyillä, yhden elokuvan tiedostokoko vaihtelee 80 gigabitistä 200 gigabittiin. Elokuvien tiedostomuoto on DCI:n standardisoima DCP (Digital Cinema Package). Elokuva itsessään on JPEG2000-formaatilla pakattuja valokuvia, jotka serveri esittää yhtenäisenä elokuvana nykyisen standardin mukaisesti 24 kuvaa sekunnissa.


title: Digitaalinen elokuva

text: Teatterielokuvan kuvaamisessa on filmi ollut johtava ja lyömätön työväline aina elokuvan keksimisestä saakka. Elokuvateatterin iso valkokangas vaatii kuvalta suurta erottelukykyä, johon perinteiset televisio- ja videoformaatit eivät riitä. Kun digitaalisen PAL-videon resoluutio on 720x576 pikseliä, niin elokuvatulosteissa vaadittava kuvakoko on vähintään 2K; kyseinen termi käsittää monia resoluutioita riippuen kuvasuhteesta. Esimerkiksi kuvasuhteella 1,85:1 käytetään resoluutiota 1998x1080, kuvasuhteella 2,39:1 2048x858 ja niin edelleen. Tarkempi kuva vaatii digitaaliselta elokuvaprojektorilta huomattavasti suurempaa tehoa, jotta se pystyisi piirtämään kuvan laadukkaana valkokankaalle.


title: Digitaalinen elokuva

text: Digitaalisen elokuvatekniikan seuraavana virstanpylväänä pidetään kuvataajuuden nostoa nykyisestä 24 ruudusta sekunnissa 48 tai 60 ruutuun sekunnissa.


title: Laputa – linna taivaalla

text: Laputa – linna taivaalla () on Studio Ghiblin vuonna 1986 julkaisema anime-elokuva. Elokuva oli studio Ghiblin ensimmäinen, ja sen ohjasi ja käsikirjoitti Hayao Miyazaki. Alkuperäisversiossa pääosissa ovat Keiko Yokozawa, Mayumi Tanaka ja Minori Terada. Nimi Laputa tulee Jonathan Swiftin romaanissa "Gulliverin retket" esiintyvästä leijuvasta saaresta.


title: Laputa – linna taivaalla

text: Elokuva kertoo Pazu-nimisestä pojasta, joka asuu kaivoskaupungissa. Eräänä iltana hän pelastaa Sheeta-nimisen tytön, joka leijailee alas taivaalta. Käy ilmi, että Sheetan kaulanauhassaan pitämä leijukivi suojeli Sheetaa pudotukselta, ja sekä sillä että Sheetalla on jotain tekemistä Laputan kanssa. Kohta Pazu temmataan mukaan seikkailuun, jossa he saavat peräänsä sekä ilmarosvot että valtion miehet ja eversti Muskalla on katala suunnitelma linnan voimaa varten.


title: Laputa – linna taivaalla

text: Kansainvälisessä jakelussa elokuvasta on yleensä käytetty nimeä "Laputa: Castle in the Sky" tai pelkästään "Castle in the Sky". Lyhyempää nimeä käytettiin, sillä espanjankielinen sana ”la puta” tarkoittaa huoraa, vaikka muissa kielissä sana onkin merkityksetön.


title: Laputa – linna taivaalla

text: Suomenkielisessä versiossa ääninäyttelemisen on ohjannut Pekka Lehtosaari.


title: VipVision

text: VipVision Oy oli suomalainen tuotantoyhtiö. Sen perustivat Jarmo Porola ja Kalervo Kummola vuonna 1986. Yhtiö tuotti useita suomalaisia dokumentti- ja viihdeohjelmia. VipVisionin tuottamia ohjelmia olivat mm. Hyvät herrat, Tenavatähti, Kolmosvisa, Onnenpyörä ja Hockey Night. Yhtiö sai myös merkittävän aseman kotimaisilla karaokelevymarkkinoilla. Vuonna 1997 yhtiö siirtyi Nordisk Film-yhtiön omistukseen ja ohjelmat on sen jälkeen tuotettu Nordisk Film&TV:n nimellä.


title: VipVision

text: VipVision teki tiivistä yhteistyötä mm. Oy Kolmostelevisio Ab:n kanssa. Yhtiön toiminta päättyi vuonna 1999.


title: Grant Fuhr

text: Grant S. Fuhr (s. 28. syyskuuta 1962 Spruce Grove, Alberta, Kanada) on entinen National Hockey League -liigassa pelannut jääkiekkomaalivahti. Hän edusti myös Kanadan maajoukkuetta.


title: Grant Fuhr

text: Afrikkalais-kanadalaista alkuperää oleva Fuhr adoptoitiin vauvana ja kasvatettiin Spruce Grovessa Albertassa. 17 vuoden ikäisenä, vuonna 1979, Fuhr liittyi WHL-liigan Victoria Cougarsin riveihin. Kahden kauden jälkeen hänet varattiin NHL:n varaustilaisuudessa sijalta 8 Edmonton Oilersiin vuonna 1981. Oilersissa Grant Fuhr pelasi kymmenen kautta ja voitti viisi kertaa Stanley Cupin. Joukkuetoveri Wayne Gretzky arvioi jälkikäteen Fuhrin parhaaksi tietämäkseen NHL-maalivahdiksi.


title: Grant Fuhr

text: Edmontonin ajan lopulla maalivahti kamppaili huumeongelman kanssa.


title: Grant Fuhr

text: Vuonna 2003 Fuhr valittiin Hockey Hall of Fameen. Hän on toiminut Phoenix Coyotesin maalivahtivalmentajana vuodesta 2004 lähtien.


title: Olaf Thon

text: Olaf Thon (s. 1. toukokuuta 1966 Gelsenkirchen, Länsi-Saksa) on entinen jalkapalloilija ja maailmanmestari. Thon oli puolustava keskikenttäpelaaja.


title: Olaf Thon

text: Olaf Thon aloitti ammattilaisuransa kaudella 1983-84 Saksan 2. Bundesliigassa FC Schalke 04:n joukkueessa. Hän pelasi tulokaskauttaan lukuun ottamatta koko uransa Bundesliigassa FC Schalken ja FC Bayern Münchenin joukkueissa. Thon voitti Bayern Münchenin joukkueessa kolme Saksan mestaruutta ja Schalke 04:n riveissä kaksi Saksan Cupia ja UEFA Cupin. Olaf Thon lopetti uransa kauden 2001-02 päätteeksi.


title: Olaf Thon

text: Thon debytoi Saksan jalkapallomaajoukkueessa vuonna 1984. Hän pelasi kolmissa MM-kisoissa ja voitti yhden maailmanmestaruuden ja yhden hopean. Hopeaa tuli vuoden 1986 kisoista ja maailmanmestaruus neljä vuotta myöhemmin Italian kisoista. Olaf Thon palasi yllättäen maajoukkueeseen vuonna 1997 oltuaan poissa maajoukkuekuvioista jo neljä vuotta. Hän mahtui vielä vuoden 1998 MM-kisojen joukkueeseen ja lopetti maajoukkueuransa kisojen jälkeen. Thon pelasi 52 maaottelussa ja teki niissä 3 maalia.


title: Raunio (täsmennyssivu)

text: Raunio tarkoittaa seuraavia:Raunio on seuraavien suomalaisen sukunimi:


title: Piikkilankoja preerialla

text: Piikkilankoja preerialla on järjestyksessä 14. Suomessa ilmestynyt Lucky Luke -sarjakuva-albumi. Albumin on käsikirjoittanut René Goscinny ja piirtänyt Morris. Se julkaistiin suomeksi 1974 Juhani Härmän ja Timo Reenpään suomentamana.


title: Piikkilankoja preerialla

text: Maanviljelijä Vernon Felps muuttaa keskelle preeriaa ja rakentaa maatilan. Lähellä sijaitsee Cow Gulch, karjankasvattajien kaupunki, jonka päällikkö on karjakuningas Cass Casey. Vernonin maatila sijaitsee juuri karjan reitin varrella, joten cowboyt johdattelevat karjansa suoraan Vernonin tilan läpi. Karjankasvattajat ja maatilalliset ovat vihamiehiä keskenään, ja Vernonin tullessa valittamaan asiasta hänet ollaan jo melkein hirttämässä, kunnes Lucky Luke sekaantuu asiaan ja suostuu auttamaan Vernonia. Vernon aikoo välittömästi aidata alueensa piikkilangalla. Lucky Luke tietää että karjankasvattajat pitävät piikkilankaa vapaalla preerialla henkilökohtaisena loukkauksena ja Vernon saa varautua aikamoiseen mellakkaan, mutta Vernon ei välitä muusta kuin että saa olla rauhassa. Cass Casey tietenkin raivostuu ja lähettää heti miehiä katkomaan piikkilangat. Lucky Luke keksii kuitenkin lopulta monen yrityksen jälkeen keinon jolla välit saadaan selvitettyä ja lopulta Vernon ja Cass Casey tekevät sovinnon.


title: LD-prosessi

text: LD-prosessi (Linz-Donawitz -prosessi) tai emäshappimellotus (Basic Oxygen Steelmaking, BOS) on itävaltalaisen Vöest Alpine AG:n Linz-Donawitzin terästehtaan Bessemer-prosessista edelleen kehittämä mellotusprosessi, jossa masuunista tuleva takkirauta mellotetaan teräkseksi puhaltamalla siihen vesijäähdytteisellä happipeitsellä ääntä nopeampi happisuihku, joka polttaa ylijäämähiilen hiilimonoksidiksi, joka edelleen hapettuu hiilidioksidiksi. Samanaikaisesti emäksellä (tyypillisesti kalkkikivi) neutraloidaan happamat epäpuhtaudet kuonaksi. BOS-konvertteri on 200–500 tonnin vetoinen, sitruunan muotoinen säiliö, joka on vuorattu tulenkestävillä, korkeaa lämpötilaa kestävillä tiilillä. Prosessi on siis panosprosessi ja konvertteri on panosreaktori.


title: LD-prosessi

text: LD-prosessin kulku on seuraava:Hapen käyttö raakaraudan mellottamisessa teräkseksi oli jo Henry Bessemerin mielessä 1800-luvulla, mutta 1800-luvun puolessavälissä ei ollut teollista keinoa puhtaan hapen valmistamiseksi. Happirikastuskokeita tehtiin 1930- ja 1940-luvulla muun muassa Saksassa ja Sveitsissä. Vuonna 1948 Robert Dürrer teki yhdessä Hellbrüggen kanssa hapen kokeita päältäpuhalluksesta von Rollin terästehtaalla Gerlafingenissä ja seuraavana vuonna Vöestin tehtaalla Linzissä. Ensimmäinen teollinen konvertteri otettiin käyttöön Linzissä Itävallassa vuonna 1952 ja seuraavana vuonna toinen konvertteri Donawitzissä. Menetelmää kutsuttiin nimellä LD (Linz-Donawitz/Dürrer). USA:ssa menetelmää on kutsuttu lisensseistä johtuen nimellä BOP (Basic Oxygen Process), BOC (Basic Oxygen Converter) tai BOF (Basic Oxygen Furnace).Euroopassa prosessi syrjäytti nopeasti sekä Bessemer-prosessin että Siemens-Martin -prosessin, mutta USA:ssa sen yleistyminen kesti vuosia - viimeinen amerikkalainen tuotantokäytössä ollut Bessemer-konvertteri ajettiin alas 1968, ja Bethlehem Steel Company teki terästä yhä Siemens-Martin -prosessilla 1995 Bethlehemin tehtaan sulkemiseen asti.


title: LD-prosessi

text: Erilaisten kaasujen puhaltamista konvertterin pohjasta Bessemer-prosessin tapaan tutkittiin myös Kanadassa 1940-luvulla. Inerttien kaasujen puhallus huokoisten tiilien läpi antoi hyvän sekoitusefektin. Sitä vastoin happi kulutti pohjan nopeasti puhki. Guy Savar ja Robert Lee alkoivat kehittää injektiotekniikkaa 1950-luvulla ja ensimmäisiä mellotuskokeita tehtiin vuonna 1965. Terästeollisuutta oli kuitenkin vaikea saada innostumaan keksinnöstä, sillä LD-prosessi oli juuri tekemässä läpimurtoaan. Karl Brotzmann Maxhüttellä Saksassa kiinnostui menetelmästä, sillä siellä oli käytössä vielä perinteinen Thomas -konvertteri. Lisenssisopimus kirjoitettiin ja tuotantomittakaavainen toiminta alkoi vuonna 1967. Menetelmä sai nimen OBM (Oxygen-Bodenblasen-Maxhütte), jota Yhdysvalloissa kutsutaan nimellä Q-BOP. Prosessin perusidea on hiilivedyn (maakaasu, propaani, öljy) käyttö happivirran suojana.


title: LD-prosessi

text: Emäshappimellotus on syrjäyttänyt nykyisin Bessemer-prosessin ja Siemens-Martin -prosessin lähes täysin. Masuuniin perustuva raakarautaa lähtömateriaalina käyttävä teräksen valmistus on kehittynyt Bessemer-Thomas-konverttereista hapen päältäpuhalluskonvertterin (LD/BOP) ja Bessemer-tyyppisen pohjapuhalluskonvertterin (OBM/Q-BOP) kautta nykyaikaisiin yhdistelmäpuhalluskonverttereihin.


title: Ran-Tan-Plan saa perinnön

text: Ran-Tan-Plan saa perinnön on 15. Suomessa ilmestynyt Lucky Luke -sarjakuva-albumi. Albumin käsikirjoittaja on René Goscinny. Se julkaistiin suomeksi 1974 Juhani Härmän suomentamana. Teos on julkaistu myös animaatioelokuvana.


title: Ran-Tan-Plan saa perinnön

text: Oggie Svenson -niminen mies on kuollut ja hän on testamentannut koko valtavan omaisuutensa Rantanplanille, ainoalle tuntemalleen epäitsekkäälle olennolle. Testamentissa luki myös, että mikäli Rantanplan tavalla tai toisella kuolee, koko omaisuus menee Joe Daltonille, sillä Oggie Svenson oli äärimmäisen pettynyt kunnon ihmisiin. Joe tulee heti silmittömän raivon valtaan ja haluaa toki saada tapetuksi Rantanplanin tavalla tai toisella, jotta hän saisi Svensonin perinnön itselleen. Chester Brothersin asianajotoimiston edustaja antaa Lucky Lukelle tehtävän holhota Rantanplania ja suojella sitä Joe Daltonilta. Seuraavana yönä Daltonit karkaavat vankilasta ja lähtevät Virginia Cityyn, jonne Rantanplan muuttaa Oggie Svensonin vanhaan asuntoon. Daltonit saavat vangituksi Lucky Luken mutteivät Rantanplania, joka kaiken lisäksi lähtee karkuun omille teilleen. Daltonit tietenkin luulevat että Rantanplan on kuollut ja he vaativat Chester Brothersilta omaisuuden luovuttamista Joelle. Lucky Luke saapuu juuri ja juuri ajoissa pelastamaan Chesterin hengen, ja mellakka on jo syntymässä, kunnes Oggie Svenson ratsastaa pääkatua pitkin Virginia City Hotelin eteen. Niin selviää, että kuolinvuoteeltaan Svenson oli jo lähettänyt testamentin luulleensa kuolevan hetkenä minä hyvänsä, mutta hän selvisikin hengissä, joten omaisuus pysyy Svensonilla ja Daltonit joutuvat vankilaan.


title: Chontalin kieli

text: Chontal on Tabascon osavaltiossa, Meksikossa puhuttu mayakieli. Sitä puhuu hieman runsaat 50 000 chontal-mayaa. Puhujien käyttämä nimitys omasta kielestään on "yokot'an".


title: Chontalin kieli

text: Johtuen siitä, että "chontalli" tarkoittaa nahuatlin kielellä "vierasta; ulkolaista", termi ei ole lainkaan yksiselitteinen ja se voi viitata erilaisiin ryhmiin ja kieliin. Mesoamerikasta löytyy toisiakin chontal-kieliä jotka kuuluvat aivan eri kieliperheisiin, kuten Oaxacan chontal, joka on tekisisteekkilaisiin kieliin kuuluva kieli (ISO639-3-tunnus: "clo/chd").


title: Federation Cup

text: Federation Cup oli Euroopan seurajoukkueiden välillä pelattu jääkiekkokilpailu vuosina 1995 ja 1996. Turnaus käytiin joulukuussa ja joukkueet pelasivat ensin lohkoissa, jonka jälkeen parhaat etenivät pudotuspeleihin.


title: Federation Cup

text: Federation Cup lopetettiin kahden kauden jälkeen, ja vuonna 1998 pelattiin ensimmäistä kertaa Continental Cup, jota voidaan pitää Federation Cupin ja Euroopan cupin seuraajana.


title: Paksunokkakerttunen

text: Paksunokkakerttunen ("Arundinax aedon") on kerttusten heimoon kuuluva varpuslintu. Aikaisemmin laji luokiteltiin ruokokerttusten "Acrocephalus" sukuun ja sukuun "Phragmaticola".


title: Paksunokkakerttunen

text: Linnun pituus on 16–19 cm. Kooltaan ja ulkomuodoltaan se muistuttaa rastaskerttusta, mutta sen nokka on lyhyempi ja tukevampi, ja ylänokan harja on kaareva. Päältä ruskea, alta vaaleampi. Pyrstö on pitkähkö ja pyöreäkärkinen. Sukupuolet ovat samannäköisiä. Nuori lintu on alapuolelta hieman ruskeampi kuin vanha. Ääni on kova maiskaus, ensimmäinen tavu usein hieman viipyilevä. Laulu on luhtakerttusmaista nopeaa lavertelua, jossa on runsaasti matkintoja.


title: Paksunokkakerttunen

text: Vanhat paksunokkakerttuset sulkivat täydellisesti talvehtimisalueella. Nuorten sulkasadon ajankohdasta ei ole varmaa tietoa.


title: Paksunokkakerttunen

text: Paksunokkakerttunen pesii Keski-Aasiassa ja Etelä-Siperiassa. Se on muuttolintu, joka talvehtii Intiassa, Burmassa, Indokiinassa ja eteläisessä Kiinassa. Se on tavattu Suomessa kerran: 11.10.1994 Mustasaaren Västra Norrskärillä (nuori) 1 kv lintu (H.Kettunen ym.).


title: Paksunokkakerttunen

text: Lajin esiintymisalueen laajuus on 1–10 miljoonaa neliökilometriä ja sen kanta on elinvoimainen.


title: Paksunokkakerttunen

text: Pensaikot, suonlaiteiden tiheiköt, ruo'ikot.


title: Paksunokkakerttunen

text: Pesä matalalla puussa tai pensaassa. Munia on 5–6.


title: Paksunokkakerttunen

text: Syö hyönteisiä ja muita pieniä selkärangattomia.


title: Hyasinttiara

text: Hyasinttiara ("Anodorhynchus hyacinthinus") on kookas papukaija, jonka höyhenpeite on väriltään kirkkaan indigonsininen. Lajin kuvaili ja nimesi John Latham vuonna 1790.


title: Hyasinttiara

text: Laji on maailman suurin lentävä papukaija, sillä sen pituus on 95–100 cm, siipien kärkiväli 130–150 cm ja paino 1,4–1,7 kg. Nokka on valtava ja sen purentavoima on mahtava. Sukupuolet ovat samanvärisiä.


title: Hyasinttiara

text: Hyasinttiaroja elää trooppisessa Etelä-Amerikassa eteläisessä Brasiliassa, itäisessä Boliviassa,Koillis-Paraguayssa ja Afrikassa. Laji on vaarantunut, sillä laiton pyynti on hävittänyt lajin laajoilta alueilta. Pelkästään 1980-luvulla arvioidaan pyydystetyn ja myydyn noin 10 000 yksilöä, joista puolet Brasilian omilla markkinoilla. Laji on kysytty lemmikki ja sen hinta liikkuu 10 000 euron paikkeilla. Maailman luonnonvarainen populaatio oli noin 6 500 yksilöä vuonna 2004.


title: Hyasinttiara

text: Hyasinttiarat suosivat varsinkin palmusavanneja, soita ja metsänreunoja. Laji suosii lisääntymisen kannalta varsinkin metsiä, joissa on onttoja palmuja.


title: Hyasinttiara

text: Pesä on suuressa puunkolossa. Munia on yksi tai kaksi, mutta tavallisesti vain yksi poikanen selviytyy lentokykyiseksi. Haudonta-aika on 25–28 päivää ja poikanen oppii lentämään 13 viikon ikäisenä. Poikanen pysyy vanhempiensa seurassa puoli vuotta ja on lisääntymiskykyinen vasta 7-vuotiaana. Hyasinttiara voi elää luonnossa noin 50-vuotiaaksi. Vanhin vankeudessa elänyt oli lähes 39-vuotias.


title: Hyasinttiara

text: Hyasinttiarat ovat monien sukulaistensa tavoin erikoistuneet syömään kovakuorisia siemeniä ja pähkinöitä. Sen nokka on niin vahva, että kovakin pähkinä antaa periksi. Pääravintoa ovat muutamien palmujen hedelmät.


title: Karhejärven rautatieasema

text: Karhejärven rautatieasema () on kolmiraiteinen junakohtauspaikka entisen Viljakkalan kunnan alueella, nykyisin Ylöjärven kaupungin alueella Viljakkalan ja Ylöjärven kuntaliitoksen myötä. Karhejärven asema on Tampereen ja Parkanon asemien puolessavälissä rataosalla . Karhejärvellä on junakohtauksia varten kaksi sivuraidetta, yksi pääraiteen kummallakin puolella. Liikennepaikalla on myös yksi sähköistämätön pistoraide sepelinlastausta varten.


title: Siemens-Martin-prosessi

text: Siemens-Martin-prosessi eli martinmellotus eli ahjomellotus on historiallinen teräksen valmistusmenetelmä, jolla saadaan martinterästä.


title: Siemens-Martin-prosessi

text: Masuunista tulevaan takkirautaan seostetaan regeneratiivisessa lieskauunissa teräsromua ja jossa panoksen happea sisältävät epäpuhtaudet polttavat ylimäärähiilen pois. Ahjomellotuksessa uuniin johdettavat liekkikaasut (usein tarkoitukseen käytetään masuunista saatavaa hiilimonoksidipitoista masuunikaasua) saavat aikaan uunin pääasiallisimman lämmön. Bessemer-menetelmästä johtuen suurten teräsmäärien edelleenkäsittelyssä valssilaitoksissa syntyi suuret määrät romua ja jätteitä. Käyttämällä regeneratiiviperiaatetta (lämmön uudelleenkierrätystä Cowper-uunin tapaan) onnistui Friedrich Siemensin vuonna 1856 luomaan uunin, jossa oli mahdollista saavuttaa teräksen sulatukseen tarvittava korkea lämpötila. Menetelmä muistuttaa putlausta, mutta tapahtuu huomattavasti korkeammassa lämpötilassa (1 800 °C) ja sulassa faasissa.


title: Siemens-Martin-prosessi

text: Vuonna 1862 Pierre Martin alkoi tutkia menetelmää Siemensin kanssa, ja vuonna 1864 he valmistivat Sireuilissa ensimmäisen kerran raudasta terästä lieskauunissa. Vuonna 1876 keksi Siemens tavan "vapaasta liekinkehittämisestä", jolla voitiin saada aikaan mahdollisimman kuuma liekki. Friedrich Siemens kehitti menetelmälle sen lämpötekniset perusteet ja hänen veljensä Wilhelm Siemens rakenteelliset perusteet sekä Pierre Martin viimein metallurgiset perusteet. Emäksisen, dolomiittikalkilla vuoratun laakean sulatusaltaan käyttöönotto kehitti menetelmää huomattavasti.


title: Siemens-Martin-prosessi

text:
Siemens-Martin-uunia käytettiin aluksi pääasiassa rautaromun jalostamiseen sekä romun ja jätteiden muuttamiseen jälleen käyttökelpoiseksi teräkseksi; Bessemer-prosessin ongelma oli siinä, ettei konvertterissa voitu käyttää romua mukana panoksessa. Myöhemmin Siemens-Martin-uunilla alettiin jalostaa myös raakarautaa. Siemens-Martin-uunissa on varsinainen uuni eli lieskapesä, lämmön talteenottokammiot kaasukanavineen (oheisessa kaaviopiirroksessa regeneraattorikammioita on neljä) sekä tulipesä. Siemens-Martin-uunissa varsinainen sulatusallas on laakea reaktiopinta-alan kasvattamiseksi. Sulatusaltaan pohja on emäksistä, kalkkipitoista materiaalia, sekä holvi useimmiten happamista tiilistä ja seinät joko happamista tai emäksisistä tiilistä. Materiaalivalinnat riippuvat siitä, millaista takkirautaa uunissa käsitellään ja mitä epäpuhtauksia panoksessa on.
Etuna Siemens-Martin-prosessilla verrattuna Bessemer-prosessiin on se, että panoksena voidaan käyttää myös romua, ja panoskoko voi olla huomattavasti isompi. Sen sijaan haittapuolina on valmistuksen hitaus (konversio voi kestää 8 h 30 min, kun se Bessemer-prosessilla kestää 20 min), ja se, että prosessi vaatii ulkopuolisen lämmönlähteen. Prosessi on myös termodynaamisesti varsin epätaloudellinen ja työsuojelumielessä uunin työskentelyolosuhteet ovat äärimmäisen vaaralliset. Nykyisin LD-prosessi on syrjäyttänyt sekä Bessemer- että Siemens-Martin-prosessit.


title: Siemens-Martin-prosessi

text: Siemens-Martin-mellotus tapahtuu noin 1 800 °C:n lämpötilassa. Uunin polttoaineena käytettiin yleensä joko masuunikaasua tai öljyä. Uunien koko vaihteli 10 t panoksesta aina suurimpiin amerikkalaisiin ja neuvostoliittolaisiin 600 t uuneihin. Siinä, missä Bessemer-prosessissa mellotus tapahtuu puhaltamalla ilmaa ja ilman happea panokseen, Siemens-Martin-mellotuksessa mellottavana aineena on ilman hapen sijaan happipitoiset epäpuhtaudet. Usein hapen määrän lisäämiseksi panokseen lisätään happea sisältävää rautamalmia ja kalkkia.


title: Siemens-Martin-prosessi

text: Kokonaisaika noin 8-8,5 tuntia.


title: Siemens-Martin-prosessi

text: Siemens-Martin-uuni lasketaan samalla tavoin kuin masuuni; sulatusaltaaseen porataan reikä, josta sula teräs lasketaan senkkaan. Laskun jälkeen raakateräs voidaan joko valaa kokilleihin harkoiksi tai suoravalaa jatkojalosteiksi. Laskun jälkeen reikä tukitaan tulenkestävällä savella, joka kovettuu välittömästi kuumuudessa.


title: Siemens-Martin-prosessi

text: Ennen uuden panoksen valmistamista uuniin voidaan syöttää jauhemaista dolomiittikalkkia, joka kovettuu lasimaiseksi kerrokseksi sulatusaltaan pohjalle, suojaten näin uunin rakenteita.


title: Siemens-Martin-prosessi

text: Nykyään rautaromun jatkojalostamiseen käytetään Siemens-Martin-prosessin sijaan valokaariuuneja. LD-prosessi on syrjäyttänyt länsimaissa sekä Bessemer- että Siemens-Martin-prosessit täysin (kuvan itäsaksalainen uuni ajettiin alas 1993), mutta molemmat vanhemmat prosessit ovat yhä käytössä Ukrainassa ja Intiassa. Kiinan viimeinen Siemens-Martin-uuni ajettiin alas 2001 ja Venäjän 2018.


title: Hollannin Grand Prix

text: Hollannin Grand Prix oli Formula 1 -sarjan osakilpailu.


title: Hollannin Grand Prix

text: Kilpailu ajettiin kausien ja välisenä aikana lukuun ottamatta kausia , , ja . Hollannin GP:n ratana toimi Circuit Park Zandvoort.


title: Hollannin Grand Prix

text: "Punataustaiset kilpailut eivät kuuluneet Formula 1:n MM-sarjaan."


title: Glenn Anderson

text: Glenn Christopher Anderson (s. 2. lokakuuta 1960 Vancouver, Brittiläinen Kolumbia, Kanada) on entinen ammattijääkiekkoilija. Oikean laitahyökkääjän paikalla viihtynyt Anderson pelasi National Hockey Leaguessa seuroinaan Edmonton Oilers, Toronto Maple Leafs, New York Rangers ja St. Louis Blues. NHL-uransa 1129 ottelussa hän saalisti kaikkiaan 498 maalia ja 601 maalisyöttöä (yhteensä 1099 pistettä). Jäähyjä hänelle tuomittiin 1120 minuuttia. Glenn Anderson voitti viisi Stanley Cupia Oilersin ja yhden Rangersin kanssa.


title: Glenn Anderson

text: Hän edusti Kanadaa vuoden 1980 talviolympialaisissa sekä kahdesti MM-kisoissa ja Kanada-cupissa.


title: Glenn Anderson

text: Kauden 1994–95 NHL-työtaistelun aikana hän pelasi Rauman Lukon riveissä neljä SM-liigaottelua. Tämän lyhyen vierailun aikana kävi selväksi, ettei perinteikäs raumalainen elokuvateatteri, Iso-Hannu, ollut Glennin makuun. Aina yhtä nokkela raumalainen jääkiekkoyleisö nimesikin hänet leikkisästi Iso-Glennuksi.


title: Glenn Anderson

text: Vuonna 2008 Anderson nimettiin Hockey Hall of Fameen.


title: Kääpiöhai

text: Kääpiöhai ("Euprotomicrus bispinatus") on maailman pienin hailaji. Kääpiöhainaaraat kasvavat noin 27 senttimetrin pituuteen ja koiraat noin 22 cm:n kokoisiksi. Niillä on suuri pää, oudosti muotoutunut evä ja pieni selkäevä. Kääpiöhaita tavataan kaikkialla subtrooppisissa merissä. Kääpiöhait syövät planktonia. Kääpiöhai on sukunsa ainoa laji.


title: Latvian ilmavoimat

text: Latvian ilmavoimat () on yksi Latvian asevoimien puolustushaaroista. Latvian uudelleenitsenäistymisen jälkeisten ilmavoimien ensimmäinen yksikkö perustettiin 1992.


title: Latvian ilmavoimat

text: Latvian ilmavoimat muodostuu lentolaivueesta, ilmatorjuntalennostosta sekä ilmavalvontalaivueesta ja siinä palvelee 247 henkeä. Latvian ilmavoimilla ei ole taisteluyksiköitä, joten Pohjois-Atlantin sopimusjärjestö huolehtii maan ilmavalvonnasta ja puolustuksen uskottavuudesta.


title: Latvian ilmavoimat

text: Lentolaivueeseen kuuluvat helikopterilentue, ilmakuljetuslentue sekä tekninen lentue. Lentolaivueen kalustona ovat Antonov An-2 "Colt", Let L-410 Turbolet, PZL-104 Wilga lentokoneet sekä Mil Mi-2 "Hoplite", Agusta A109, Mil Mi-8 "Hip" helikopterit.


title: Latvian ilmavoimat

text: Latvian ilmavoimien kalusto:Latvian asevoimiin perustettiin kesäkuussa 1919 "ilmailutarha", josta tuli "ilmailudivisoona" vuonna 1921 ja edelleen "ilmailurykmentti" 1926.


title: Latvian ilmavoimat

text:
Vuoden 1937 lopulla Latvia hankki valtakunnallisesta lotosta saamillaan tuloilla 26 kaksitasoista Gloster Gladiator -konetta. Ilmailurykmentissä oli vuonna 1940 lähes 130 lentokonetta.
Neuvostoliiton vuonna 1940 suorittama miehitys lakkautti Latvian asevoimat ja ilmailurykmentin sen osana.


title: Sprinttiuinnin Euroopan-mestaruuskilpailut 1992

text: Sprinttiuinnin Euroopan-mestaruuskilpailut järjestettiin vuonna 1992 toisen kerran. Kilpailut pidettiin Espoossa Espoonlahden uimahallissa 21.–22. joulukuuta. Kilpailujen järjestäjänä toimi Euroopan uimaliitto LEN.


text: Isäntämaa


title: Sveitsin Grand Prix 1952

text: Sveitsin Grand Prix 1952 oli Formula 1 -sarjan osakilpailu, joka ajettiin 18. toukokuuta 1952 Circuit Bremgartenin radalla. Kilpailu oli kauden avauskilpailu, ja sen voitti Piero Taruffi, jolle voitto oli uran ainoa.


title: Indianapolis 500 1952

text: Indianapolis 500 1952 oli Formula 1 -sarjan osakilpailu, joka ajettiin 30. toukokuuta 1952 Indianapolis Motor Speedway -radalla. Kilpailun voitti Troy Ruttman.


title: Belgian Grand Prix 1952

text: Belgian Grand Prix 1952 oli Formula 1 -sarjan osakilpailu, joka ajettiin 22. kesäkuuta 1952 Circuit de Spa-Francorchamps'n radalla. Kilpailun voitti Alberto Ascari, jolle voitto oli kauden ensimmäinen. Ascari saavutti myös hattutempun.


title: Ranskan Grand Prix 1952

text: Ranskan Grand Prix 1952 oli Formula 1 -sarjan osakilpailu, joka ajettiin 6. heinäkuuta 1952 Rouen-Les-Essartsin radalla. Kilpailun voitti Alberto Ascari, jolle voitto oli toinen perättäinen.


title: Britannian Grand Prix 1952

text: Britannian Grand Prix 1952 oli Formula 1 -sarjan osakilpailu, joka ajettiin 19. heinäkuuta 1952 Silverstonen radalla. Kilpailun voitti Alberto Ascari, jolle voitto oli kauden kolmas.


title: Saksan Grand Prix 1952

text: Saksan Grand Prix 1952 oli Formula 1 -sarjan osakilpailu, joka ajettiin 3. elokuuta 1952 Nürburgring Nordschleifen radalla. Kilpailun voitti Alberto Ascari, jolle voitto oli neljäs perättäinen.


title: Hollannin Grand Prix 1952

text: Hollannin Grand Prix 1952 oli Formula 1 -sarjan osakilpailu, joka ajettiin 17. elokuuta 1952 Circuit Park Zandvoortin radalla. Kilpailun voitti Alberto Ascari, jolle voitto oli kauden viides. Kilpailu oli F1-historian ensimmäinen Hollannin GP.Kilpailu oli ensimmäinen, jossa oli hollantilaiskuljettajia. Kuljettajat olivat Jan Flinterman ja Dries van der Lof.


title: Italian Grand Prix 1952

text: Italian Grand Prix 1952 oli Formula 1 -sarjan osakilpailu, joka ajettiin 7. syyskuuta 1952 Monzan radalla. Kilpailun oli kauden viimeinen, ja sen voitti Alberto Ascari, jolle voitto oli kauden kuudes. Ascari voitti kauden 1952 mestaruuden.


title: Kuopion viinijuhlat

text: Kuopio Wine Festival (myös Kuopion Viinijuhlat) on vuosittainen kesällä Kuopion sataman alueella järjestettävä viinifestivaali. Kuopio Wine Festivalin kävijämäärä on vakiintunut noin 35 000 henkilöön. Tapahtuma tunnetaan rennosta, mutta siististä tunnelmastaan sekä kotimaisista huippuartisteista. Viinijuhlat rakentuvat vuosittaisen viinimaa-teeman ympärille, jolloin myös esitellään kyseisen maan ruokia.


title: Kuopion viinijuhlat

text: Viinijuhlayleisön on arvioitu tuovan Kuopion seudulle rahaa vuosittain noin 2–3 miljoonaa euroa. Kävijöistä jopa 30 prosenttia on Etelä- ja Länsi-Suomesta.


title: Kuopion viinijuhlat

text: Ensimmäinen Kuopio Wine Festival järjestettiin Heurigen-nimisenä vuonna 1997.


title: Kuopion viinijuhlat

text: Viinijuhlat saivat alkunsa Kuopion silloisen matkailupäällikkö Heikki Kähärän toimesta. Kähärä yritti tuoda Kuopioon Oulun kaltaiset, saksalaisten kanssa järjestetyt Weindorf-viinijuhlat, mutta Oulu ei luopunut juhlistaan. Kähärä ryhtyi suunnittelemaan viinijuhlia kotimaisten viininvalmistajien tuotteiden varaan. Suunnitelmista luki sanomalehdestä Itävallassa Finnairin piiripäällikkönä toiminut ex-kuopiolainen Matti Selin, joka keksi yhdistää Itävallan viinin ja ruuan, Kuopion seudun, Itävallan matkailumarkkinoinnin sekä oman lentoyhtiönsä bisneksen. Näin syntyivät viinijuhlat, joiden ensimmäisenä teemamaana oli Itävalta.


title: Kuopion viinijuhlat

text: Viinijuhlien järjestäjänä toimi alussa kaupungin matkailupalvelut kävijämäärien pysyessä aloitusvuoden tasolla, kunnes konsepti myytiin vuonna 2001 Osuuskauppa PeeÄssälle.


title: Kuopion viinijuhlat

text: Lähde: Savon Sanomien arkisto


title: HC Pardubice

text: HC Pardubice (ent. Tesla Pardubice) on tšekkiläinen jääkiekkojoukkue Pardubicen kaupungista. Seura on perustettu vuonna 1926. Joukkue pelaa Tšekin jääkiekon pääsarjatasolla Extraligassa.


title: HC Pardubice

text: Tšekin erottua Slovakiasta joukkue on päässyt maan pääsarjan loppuotteluihin kolmesti. Se hävisi vuosina 1994 ja 2003, mutta kauden 2004–2005 päätteeksi se juhli Tšekin mestaruutta ja pääsi sitä kautta myös Euroopan kentille. Euroopan seurajoukkueiden mestaruusturnauksessa Super Sixissä se jäi kuitenkin alkulohkonsa toiseksi eikä päässyt loppuotteluun.


title: HC Pardubice

text: HC Pardubice on onnistunut kasvattajaseuran asemassa kasvattamaan useita pelaajia jopa NHL:ään. Näistä kuuluisin on ehdottomasti maailman kaikkien aikojen parhaisiin maalivahteihin lukeutuva Dominik Hašek. Muita NHL-tähtiä ovat mm. Milan Hejduk ja Aleš Hemský.Seuran kotisivut


title: Run to the Hills

text: Run to the Hills on Iron Maidenin kappale albumilta "The Number of the Beast", ja myös yksi yhtyeen tunnetuimpia kappaleita. Kappaleen tunnistaa tunnetusta rumpukompista. Kappaleen on kirjoittanut yhtyeen basisti Steve Harris.


title: Run to the Hills

text: Singlenä kappale julkaistiin 12. helmikuuta 1982. Singlen b-puolena on kappale "Total Eclipse", jota ei julkaistu "The Number of the Beast" albumilla. "Total Eclipse" lisättiin myöhemmin vuonna 1998 remasteroidulle "The Number of the Beastin" albumille. Singlen listasijoitus Yhdistyneessä kuningaskunnassa oli 7.


title: Run to the Hills

text: Kappaleesta on julkaistu myös livesingle 2. joulukuuta 1985 ja kaksiosainen "Run to the Hills (live)" 11. maaliskuuta 2002. "Run to the Hills (live)" julkaisulla kerättiin rahaa MS-tautia sairastavan, yhtyeen entisen rumpalin Clive Burrin hyväksi.


title: Run to the Hills

text: "Run to the Hills" pääsi sijalle 27. VH1:n parhaiden metallikappaleiden listalla. Kappale on myös lumilautailupelissä "SSX On Tour" ja musiikkipelissä "Rock Band". Kappaleesta on myös coveri "Numbers from the Beast" -albumilla. Kappaleessa laulaa Robin McAuley, kitaraa soittaa Michael Schenker & Pete Fletcher, bassoa Tony Franklin ja rumpuja Brian Tichy. Iron Maidenin naisita koostuva tribuuttiyhtye The Iron Maidens teki kappaleesta version debyyttialbumilleen "". Vuonna 2008 Sign coveroi kappaletta "Maiden Heaven: A Tribute to Iron Maiden" -tribuutilla, jonka julkaisi "Kerrang!".


title: Keisarin uusi koulu

text: Keisarin uusi koulu () on Daytime Emmyllä -palkittu yhdysvaltalainen piirrosanimaatiosarja, joka on jatkoa elokuvalle "Keisarin uudet kuviot" (2000). Sarja on Disneyn tuotantoa.


title: Keisarin uusi koulu

text: Sarjaa esitettiin Disney Channelilla ja yhden jakson kesto on noin 22 minuuttia. Sarjan juoni perustuu lähinnä Keisari Kuzcon elämään ja hänen valtakuntaansa, ja sarjassa esiintyvät myös muut elokuvasta tutut hahmot kuten Yzma, Kronk, Pacha ja Malina. Keisari Kuzco on rakastunut Malinaan ja joutuu yhä oudoimpiin seikkailuihin.


title: Keisarin uusi koulu

text: Suomessa sarjaa esitettiin ensi kerran maksullisella Disney Channelilla vuonna 2007 ja myöhemmin myös Nelosella tammikuusta 2008 lähtien. Lisäksi sitä on esitetty myös Toon Disneyllä. Sarjan suomenkielisissä äänirooleissa näyttelivät muun muassa Jarkko Tamminen, Santeri Kinnunen ja Seela Sella.


title: Keisarin uusi koulu

text: Kuzco on itserakas ja hyväuskoinen hahmo, joka ajattelee aina vain itseään ja sitä mitä muut hänestä ajattelevat. Kuzco on kylän keisari, mutta hänet pakotetaan käymään koulua koska sitä hän ei ollut koskaan sitä käynyt. Kuzco maksaa koulun rakennuttamisen ja koulu nimetään Kuzco-opistoksi. Koulun suoritettuaan Kuzcosta tulee jälleen keisari ja hän pääsee takaisin linnaansa. Siihen asti Kuzco asuu Zizan perheen luona. Vaikka hän yrittää olla hirveän ”siisti” hän on sisimmässään melko säälittävä. Lähes kaikki on nimetty Kuzcon mukaan – rahayksikkö on kuzcoro ja Halloweenin nimi on Kuzcoween.


title: Keisarin uusi koulu

text: Kronk on Kuzcon ja Malinan ystävä. Luonteeltaan hän on vaatimaton, auttavainen, hassu ja ystävällinen, mutta hieman tyhmä. Hänen koulumenestyksensä on hyvin tasaista ja hän saa yleensä kaseja. Kronk on Yzman assistentti ja auttaa Yzmaa tämän pyrkimyksissä anastaa Kuzcolta valta. Yzman juonet yleensä epäonnistuvat. Kronkin ideat ja päähänpistot ovat yleensä surkeita, mutta jotkut ideat ovat ihan kunnollisia. Hän on kooltaan todella iso, ja hän rakastaa ruoanlaittoa. Kronkista tekee mielenkientoisen hahmon muun muassa se, että hän on Kuzcon yksi parhaista ystävistä, mutta auttaa silti Yzmaa anastamaan tältä vallan. Kronk esiintyy myös elokuvassa "Kronkin uudet kuviot" (2005).


title: Keisarin uusi koulu

text: Malina on Kuzcon ja Kronkin ystävä ja he käyvät samaa koulua. Kuzco pitää Malinasta, mutta Malina ei niinkään Kuzcosta. Malina on viisas verrattuna Kuzcoon ja Kronkiin ja keksii aina ensimmäisenä miten toimia parhaiten. Malina on kaunis ja koulussa suosittu cheerleader, itsevarma kympin oppilas. Hänellä on pakkomielle olla paras. Lisäksi hän on uutiskääröjen päätoimittaja. Malina yrittää opettaa Kuzcoa tekemään asiat oikein huolimatta siitä, ettei Malina kestä Kuzcon itsekeskeistä luonnetta. Useimmiten Malina on hyvin järkevä ja älykäs, mutta sortuu satunnaisesti ahneuteen ja itsekeskeisyyteen, sekä pakkomielteeseen voittaa kilpailusta ja asiasta riippumatta.


title: Keisarin uusi koulu

text: Yzma (äännetään Isma) on Kuzcon pahin vihollinen. Yzma inhoaa Kuzcoa ja haluaa syrjäyttää Kuzcon vallasta. Hänellä on apunaan Kronk, joka yleensä vain pilaa Yzman juonet. Hän on kokeillut vallan anastamisessa lukuisia keinoja, mutta yksikään niistä ei ole onnistunut. Luonteeltaan Yzma on ilkeä määräilijä, jonka sydän on silkkaa jäätä. Hänen juonensa eivät yleensä ole kestäviä, ja usein hän muuttaa keisarin joksikin eläimeksi taikajuomiensa avulla. Elokuvassa Yzma muuttaa itsensä vahingossa kissaksi, mutta sarjassa hänellä ei ole enää edes häntää. Yzma omistaa myös oman salaisen laboratorion, josta melkein kaikki tietävät. Salaiseen laboratorioon pääsee vuoristoradan kautta. Siellä Yzma keittää taikajuomansa ja muut keitoksensa.


title: Keisarin uusi koulu

text: Rehtori Amzy on valepukuun pukeutunut Yzma, joka pyrkii Kuzcon jäljille. Hänen eleensä ja käytöksensä ovat usein kuin Yzmalla, joten hänen on vaikea huijata ketään. Kronk ei kuitenkaan koskaan muista, ettei Rehtori Amzya ole oikeasti olemassakaan.


title: Oberursel

text: Oberursel (Taunus) on Frankfurt am Mainin kehyskaupunki. Se on Hessenin osavaltion 14. suurin kaupunki.


title: Oberursel

text: Kaupungissa asui 45 849 ihmistä vuoden 2016 lopussa. Suurin puolue Oberurselin kaupunginvaltuustossa on CDU, jolla on 18 paikkaa. SPD:llä on 11 paikkaa. Pormestari on Hans-Georg Brum (SPD).


title: Oberursel

text: Kaupungissa on kuusi linja-autolinjaa Frankfurtiin. Kaupungissa on junayhteydet: maanalainen ja esikaupunkijuna.


title: Oberursel

text: Oberursel sijaitsee A661-moottoritien varrella, joka yhdistää A661 moottoritiehen, joka taas yhdistää A5 moottoritielle (Hannover - Frankfurt - Basel). Frankfurtin kansainvälinen lentoasema on 20 minuutin päässä kaupungista.


title: Apu

text: Apu tarkoittaa seuraavia:


title: Leif Sevón

text: Leif Jörgen Arvidsson Sevón (s. 31. lokakuuta 1941 Helsinki) on suomalainen oikeustieteilijä, joka toimi vuoden 2005 loppuun asti korkeimman oikeuden presidenttinä. Tähän tehtävään hänet nimitettiin vuonna 2001, johon asti Sevón oli noin kymmenen vuotta korkeimman oikeuden jäsenenä, tosin suurimman osan tuosta ajasta virkavapaalla toimiessaan EFTA-tuomioistuimen presidenttinä 1994–1995 ja EY-tuomioistuimen jäsenenä 1995–2001.


title: Leif Sevón

text: Sevón oli siten ensimmäinen aidosti kansainvälinen suomalaistuomari, joka oli KKO:n presidentin virkaan tullessaan perehtynyt syvällisesti kansainvälisiin oikeuskysymyksiin.


title: Leif Sevón

text: Ennen tuomarintehtäviä Sevón toimi oikeusministeriön lainsäädäntöneuvoksena, lainsäädäntöjohtajana ja lainvalmisteluosaston osastopäällikkönä vuosina 1986–1991 sekä ulkoministeriön neuvottelevana virkamiehenä. Hän on toiminut sivutoimisesti kuluttajavalituslautakunnan ja potilasvahinkolautakunnan puheenjohtajana.


title: Leif Sevón

text: Sevón on julkaissut oikeustieteellisiä kirjoja siviilioikeuden alalta. Hän on koulutukseltaan oikeustieteen lisensiaatti. Sevónille on myönnetty Knut ja Alice Wallenbergin säätiön palkinto, joka annetaan ansioista oikeustieteen alalla. Palkinnon arvo on miljoona Ruotsin kruunua.


title: Leif Sevón

text: Leif Sevónin puoliso oli vuosina 1965–1996 professori Guje Sevón (o.s. Lindberg). Hänen isänsä on Yleisradion ruotsinkielisen radion pitkäaikainen urheilutoimittaja Enzio "Kim" Sevón.


title: Épinay-sur-Seine

text: Épinay-sur-Seine [] on kunta Seine-Saint-Denis’n departementissa Pariisin pohjoisella esikaupunkialueella. Se sijaitsee 11,3 kilometrin päässä Pariisin keskustasta. Kunnassa on noin 54 800 asukasta (2015).


title: Épinay-sur-Seine

text: Épinay-sur-Seineä palvelee kaksi rautatieasemaa: Épinay-sur-Seinen asema RER C -paikallisjunalinjalla ja Épinay–Villetaneusen asema Transilien Paris–Nord -linjalla. Charles de Gaullen kansainvälinen lentoasema sijaitsee noin 13 kilometrin päässä Épinay-sur-Seinestä.


title: Xiamen Air

text: XiamenAir (aiemmin Xiamen Airlines, ) on Kiinan ensimmäinen yksityisesti johdettu lentoyhtiö. Se on perustettu 25. heinäkuuta 1984 ja sen kotikenttänä toimii Xiamen Gaoqin kansainvälinen lentoasema.


title: Xiamen Air

text: Heinäkuussa 2016:


title: Henk Elzerman

text: Hendrik "Henk" Elzerman (s. 18. syyskuuta 1958 Haag, Etelä-Hollanti), on alankomaalainen uimari, joka osallistui kotimaansa riveissä kesäolympialaisiin 1976. Siellä hän karsiutui alkuerissä 400 ja 1500 metrin vapaauinneissa. Lisäksi hän osallistui 4 × 200 metrin vapaauintiviestiin, jossa Alankomaat sijoittui kuudenneksi ajalla 7.42,56. Hänen siskonsa Josien, ja hänen veljensä Hans olivat myös uimareita, ja edustivat kummatkin Alankomaita vuoden 1972 kesäolympialaisissa.


title: Ursem

text: Ursem on kylä Alankomaissa, Pohjois-Hollannissa, Koggenlandin kunnassa. Se sjaitsee Heerhugowaardista 30 km kaakosta ja 30 km Amsterdamista etelään ja 10 km Hoornista länteen. Vuonna 2001 kylässä asui 2 190 asukasta.


title: Stevie Starr

text: Stevie Starr (s. 1963) on esineiden nielijä, joka pystyy palauttamaan esineet mahastaan. Starrin sanotaan oppineen taidon 4-vuotiaana, kun hän asui lastenkodissa Skotlannissa.


title: Stevie Starr

text: Starr nielee muun muassa hehkulamppuja, biljardipalloja, pieniä rubikinkuutioita, kultakaloja ja rahoja. Hän osaa niellä pienen ilmapallon ja naulan, jolla puhkaisee sen vatsassaan.


title: Stevie Starr

text: Starr on esiintynyt Suomen televisiossa muun muassa MTV3:n esittämässä "Ennätystehdas"-ohjelmassa sekä TV2:n "Älä katso" -ohjelmassa. Yhdysvalloissa Starr on esiintynyt useasti Jay Lenon "The Tonight Showssa" ja "Ripley's Believe It or Not!" -ohjelmassa.


title: Stevie Starr

text: Epäilyjä siitä, että Starrin suoritukset olisivat oikeastaan taikatemppuja, on esitetty.


title: US Lecce

text: US Lecce on jalkapalloseura Leccestä, Apuliasta, Italiasta. Se pelaa Italian toiseksi korkeimmalla sarjatasolla Serie B:ssä. Seuran kotistadion on Stadio Via del Mare, jonne mahtuu 40 800 katsojaa.


title: US Lecce

text: US Lecce perustettiin vuonna 1908 nimellä "Sporting Club Lecce". Tuolloin sillä oli jalkapallon lisäksi myös pyöräily- ja yleisurheilutoimintaa. Nykyinen nimi otettiin käytöön vuonna 1927. Lecce vietti pitkän aikaa historiastaan sarjoissa Serie A:n alapuolella. Ensimmäisen kerran se nousi korkeimmalle sarjatasolle kauden 1984–1985 päätteeksi ja on siitä lähtien tehnyt melko säännöllistä hissiliikettä Serie A:n ja Serie B:n välillä. Viimeksi Lecce putosi pääsarjasta kaudella 2008–2009 mutta nousi jälleen takaisin kaudeksi 2010–2011. Kauden 2011–2012 päätteeksi se putosi jälleen Serie B:hen, josta se tiputettiin Scommessopoli-vedonlyöntiskandaalin takia Lega Pro Prima Divisioneen.


title: Xiamen

text: Xiamen (, pinyin: Xiàmén Shì) on rannikkokaupunki Kiinan Fujianin maakunnan eteläosassa. Kaupunkikeskusta sijaitsee linnuntietä noin 215 kilometriä maakunnan pääkaupunki Fuzhousta lounaaseen. Xiamenin väkiluku on 3,531 miljoonaa (2010) ja pinta-ala 1 699 neliökilometriä.


title: Xiamen

text: Kaupunki rajoittuu lännessä Zhangzhoun ja pohjoisessa Quanzhoun prefektuuritason kaupunkiin. Kaakossa kaupunkia rajaa Taiwaninsalmi. Xiamenin nykyinen alue kattaa Xiamenin ja Gulangyun saaret, useita pienempiä saaria, sekä osia mannermaasta Jiulongjoen suulla. Kaupungin ilmasto on subtrooppinen.


title: Xiamen

text: Nimi Xiamen tarkoittaa vapaasti käännettynä palatsin porttia, mutta se voidaan ymmärtää myös Kiinan portiksi. Nimi heijastaa kaupungin roolia kaupan ja muuttoliikkeiden keskuksena. Alueen johtava satama oli pitkään lähellä sijaitseva Quanzhou, mutta sen sataman täytyttyä pikku hiljaa lietteellä kauppa siirtyi Xiameniin. Qing-dynastia perusti kaupunkiin tulliaseman vuonna 1684, kun kaupankäynti Euroopan kanssa oli kiihtynyt. Ensimmäisen oopiumisodan (1839-1842) jälkeen kaupungista tuli yksi sopimussatamista, jonka kautta kuljetettiin ulkomaille teetä, posliinia ja ruokaa, kun taas sinne tuotiin oopiumia ja tekstiilejä. 1800-luvun aikana kaupungin kautta lähti suuria määriä kiinalaisia ulkomaille ja etenkin tuolloin brittien hallitsemaan Malesiaan.


title: Xiamen

text: Kiinan kansantasavallan perustamisen jälkeen Xiamen yhdistettiin mannermaahan pengertiellä ja 1950-luvulla kaupunkiin perustettiin kemianteollisuutta. Kehitys kuitenkin pysähtyi alueesta muodostuttua Taiwanin ja Kiinan välinen eturintama-alue. Vuosikymmeniä jatkunut laskusuhdanne katkesi 1980-luvulla, kun Xiamenista tehtiin yksi ulkomaalaisten sijoittajien houkuttelemiseksi perustetuista erikoistalousalueista. Kaupunki on sittemmin hyötynyt etenkin sijoituksista Hongkongista, macaulta ja Taiwanilta. Kehityksen siivittämänä mannermaalle rakennettiin silta ja kaupungin satamaa uudistettiin. Nykyisin Xiamen on yksi Kiinan rikkaimmista kaupungeista. Vuonna 2007 sen bruttokansantuote asukasta kohden mitattuna oli Kiinan kaupungeista neljänneksi korkein.


title: Xiamen

text: Suuren kiinalaisen puhelin- ja sovellusyhtiö Meitun pääkonttori on Xiamenissa.


title: Xiamen

text: Piirikuntatasolla kaupunki jakautui (2010) kuuteen kaupunkipiiriin seuraavasti:


title: Xiamen

text: Se on tunnettu kulttuurin ja viihde-elämän keskus. Xiamenin yliopistoja ovat esimerkiksi Xiamenin yliopisto ja Jimein yliopisto.


title: Xiamen

text: Xiamenin bussimetron ensimmäiset linjat avattiin vuonna 2008. Kiinan rautateiden Xiamen–Shenzhen suurnopeusrata tuo nopeat ratayhteydet kaupunkiin. Xiamen Gaoqin kansainvälinen lentoasema palvelee kaupungin lentoliikennettä. Lentokenttä tarjoaa kolmen vuorokauden viisumivapaata maahanpääsyä esimerkiksi Schengenin sopimusmaiden kansalaisille. Vuonna 2008 kaupungista tuli yksi viidestä Kiinan kaupungista, jonne saapuu ja josta lähtee lentoja suoraan Taiwanista.


title: Xiamen

text: Xiamen on tunnettu satamakaupunkina satoja vuosia ja Ensimmäisen ooppiumsodan jälkeen kaupungin satama avattiin ulkomaalaisille aluksille. Nykyään Xianmenin satama on yksi maailman 30 suurimmasta rahtisatamasta. Vuonna 2014 Rotterdamin sataman laatimassa satamalistauksessa se ylsi 205 miljoonalla rahtitonnillaan sijaluvulle 19.


title: Rushmoor

text: Rushmoor on kaupunki Hampshiressa, Kaakkois-Englannissa. Se sijaitsee Lontoon eteläpuolella. Kaupunki perustettiin vuonna 1974, kun kaupungit Aldershot ja Farnborough yhdistettiin. Rushmoorissa asuu noin 94 000 asukasta.


title: Rushmoor

text: Rushmoorin ystävyyskaupungit ovat Oberursel Saksassa, Meudon Ranskassa ja Sulechów Puolassa.


title: Kuopio Rockcock

text: Kuopio Rockcock (myös Kuopiorock) on Kuopion Väinölänniemellä vuosittain, heinä-elokuun vaihteessa järjestettävä kahdesta kolmeen päivän mittainen rockmusiikkifestivaali. Ensimmäinen tapahtuma järjestettiin vuonna 2003. Vuonna 2012 tapahtuma juhli 10-vuotisjuhlia ja festivaali järjestettiin 27.–28. heinäkuuta.


title: Kuopio Rockcock

text: Tapahtuman yhteydessä sijaitsee Campcock-leirintäalue. Väinölänniemi aidataan koko tapahtuman ajaksi. Lisäksi ympäri kaupunkia soitetaan useita klubikeikkoja ja alkukesästä järjestetään bändikisa, jonka voittaja pääsee esiintymään Rockcockissa. Vuonna 2006 Rockcockin uutuutena oli hevikaraoke. Vuodeksi 2007 festivaalin tapahtuma-alue laajeni kattamaan myös Väinölänniemen ison uimarannan sekä niemen tyvessä sijaitsevan puistoalueen ja Peräniemen kasino lisättiin neljänneksi lavaksi. Vuonna 2012 tien toisella puolella uimarannalla sijainnut esiintymislava siirrettiin urheilustadionille päälavaksi.


title: Kuopio Rockcock

text: Vuonna 2015 Kuopiorockiin lisättiin viides lava, Väinö Stage, joka sijaitsee uimarannalla Cafe Väinön vieressä.


title: Kuopio Rockcock

text: Tapahtuman laajentuessa on mietitty myös vaihtoehtoisia järjestämispaikkoja. Yksi ehdotetuista paikoista on Sorsasalon ravirata, joka vähentäisi ympäröivän asutuksen melu- ja roskahaittoja, mutta sijainti olisi vaikeammin saavutettavissa. 2010-luvulle tultaessa tapahtumaa kohtaan esitetty kritiikki ja siirtopuheet ovat laantuneet.


title: Kuopio Rockcock

text: Tapahtuma järjestettiin Kuopion matkustajasatamassa.


title: Kuopio Rockcock

text:
Ensimmäisen kerran Väinölänniemellä.
Tapahtuma kolmepäiväinen.
Tapahtuman pääesiintyjänä oli brasilialainen Sepultura.


title: Kuopio Rockcock

text:
Tapahtuman pääesiintyjä oli brittiläinen Cradle of Filth. Muihin merkittäviin kiinnityksiin kuuluivat Anathema, Katatonia sekä Teräsbetoni.
Pääesiintyjät Misfits (USA) ja Kreator (Saksa). Alun perin kiinnitetty Entwine joutui perumaan keikkansa loppumetreillä sairaustapauksen vuoksi, ja sen tilalla nähtiin Amoral.
Pääesiintyjä The Baseballs, muita merkittäviä Hardcore Superstar (SWE), Ismo Alanko ja Teho-osasto, PMMP.
Pääesiintyjät: Danko Jones (CAN) ja W.A.S.P. (USA)
Pääesiintyjä Nightwish


title: Kuopio Rockcock

text: Pääesiintyjä: Helloween (GER)


title: Kuopio Rockcock

text: Pääesiintyjä: Scorpions (GER)


title: Kuopio Rockcock

text: Pääesiintyjät: Accept (GER) ja Children of Bodom


title: Kuopio Rockcock

text: Pääesiintyjä: Whitesnake (UK)


title: Kuopio Rockcock

text: Pääesiintyjä: Megadeth (USA)


title: Kuopio Rockcock

text: Pääesiintyjät: Billy Idol (GBR) ja Helloween (GER). Vuonna 2018 Kuopio Rockcock järjestettiin ensimmäisen kerran kolmipäiväisenä.


title: Pesäpallon SM-sarja

text: Pesäpallon SM-sarjaa on pelattu vuodesta 1922 lähtien, tosin sarja on kulkenut useammilla eri nimillä.


title: Pesäpallon SM-sarja

text:
Vuosina 1922–1929 Miesten Pesäpallon Suomen mestaruus ratkaistiin Cup- kilpailuissa, joka tarkoitti sitä, että joukkue suljettiin kilpailusta ensimmäisen tappion myötä. Otteluita tuli näin ollen erittäin vähän, mestaruuteen riitti 3-4 voittoa kaudessa. Kolmet ensimmäiset kilpailut järjestettiin Palloliiton alaisuudessa kunnes vuonna 1925 perustettiin SVUL:oon pesäpallojaosto.
Cup -ajan menestyksekkäin seura oli Helsingin Pallonlyöjät, joka voitti mestaruuden vuosina 1922–24 ja 1926–27.


title: Pesäpallon SM-sarja

text: Vuosi 1930 oli eräänlainen siirtymävaihe varsinaiseen sarjakilpailuun. Maa jaettiin neljään alueeseen, joissa pelattiin enemmän tai vähemmän onnistuneesti yksinkertaiset sarjat. Lohkojen parhaat kokoontuivat lopputurnaukseen, jossa niin ikään sarjamuotoisesti pelaten ratkaistiin Suomen mestaruus.


title: Pesäpallon SM-sarja

text: Vuonna 1931 pelattiin sitten ensimmäisen kerran mestaruudesta sarjamuotoisesti. Sarja nimettiin Suursarjaksi ja sen alapuolelle perustettiin myöhemmin valtakunnan sarjana tunnettu B-sarja. Ensimmäisen kauden sarja toimi SVUL:n alaisuudessa, mutta syksyllä 1931 Pesäpalloliitto muiden lajiliittojen tavoin muodosti oman liittonsa säilyttäen SVUL:n jäsenyyden. Ensimmäisellä kaudella sarjaan kelpuutettiin kasintojen jälkeen seitsemän joukkuetta, 1932–33 kahdeksan ja vuonna 1934 jo kaksitoista joukkuetta. Sarja jaettiin 1932 kahteen lohkoon, ns. Itä- ja Länsisarjaan, ja tuo lohkojako oli myös Itä-Länsi-ottelun jakoperusteena. Lohkojen voittajat ratkaisivat mestaruuden kaksiosaisessa loppuottelussa - kerran kummankin kotikentällä, joskus jouduttiin lopullinen ratkaisu hakemaan kolmannessa ottelussa, joka oteltiin puolueettomalla kentällä. Vuonna 1940 lohkojaosta luovuttiin ja joukkuemäärää vähennettiin. Suursarjaan osallistuivat vain PPL:n seurat. TUL:n seuroilla ei siihen ollut asiaa ja ne ratkoivat omat mestaruutensa omissa sarjoissaan.


title: Pesäpallon SM-sarja

text: Vuonna 1941 Suursarja keskeytyi muutaman kierroksen jälkeen, eikä täysin normaalia sarjatoimintaa voitu koko sodan aikana järjestää. Kuitenkin ns. Sotasarjat pelattiin vuosina 1942 ja 1943. Vuoden 1944 sarja jäi jo avauksessa suurhyökkäyksen jalkoihin ja keskeytyi pikapuolin. Sota-aika toi mestareiden luetteloon mielenkiintoisen nimen, kun Valtion lentokonetehdas Tampereelta voitti Suomen mestaruuden 1942. Vuoden 1943 Sotasarjassa pelasi Työväen Mailapojat, joka oli ensimmäinen TUL:n seura Pesäpalloliiton sarjoissa.


title: Pesäpallon SM-sarja

text:
Sodan jälkeen käynnistyneeseen mestaruussarjaan toivotettiin jo TUL:n seuratkin täyspainoisesti mukaan. Sarjan järjestäväksi elimeksi muodostettiin Pesäpalloilun yhteistoimintavaliokunta. PPL ja TUL karsivat kumpikin tahoillaan yhteiseen mestaruussarjaan, kunnes yhteistoiminta pikkuhiljaa ulottui alemmillekin sarjatasoille. Yhteistoiminta kuitenkin lakkasi 1950-luvun puolivälissä ja TUL:n seurat vetäytyivät pois sarjoista tai vaihtoehtoisesti erosivat TUL:stä. Siitä lähtien SM-sarjasta vastasi yksin Pesäpalloliitto, aina siihen saakka, kunnes ohjakset siirtyivät Superpesis Oy:lle.
Mestaruussarja pelattiin aluksi yksinkertaisena 13 joukkueen sarjana. Vuonna 1956 sarja laajennettiin 15 joukkueiseksi ja vuodesta 1964 sarja muuttui kaksinkertaiseksi ja joukkuemäärä vakiintui 12:een. Vuonna 1979 pelattiin ensimmäisen kerran erilliset loppusarjat, niin mitaleista kuin sarjassa säilymisestäkin. Loppuottelu kahden parhaan välillä otettiin käyttöön 1986, aiemmin oli uusittu vain tasapisteissä olevien kesken. Vuodesta 1987 lähtien loppuotteluun pääsijät ratkaistiin pudotuspeleillä.


title: Pesäpallon SM-sarja

text: Naiset alkoivat ratkaista mestaruutta vuonna 1931. Mestaruus ratkaistiin siten, että ensiksi pelattiin aluemestaruuksista ja aluemestarit ratkaisivat Suomen mestaruuden keskinäisissä otteluissaan, joko pudotuspelein tai useampaan lohkoon jaettuna. Vuosina 1949-54 mestaruus ratkesi lopullisesti PPL:n ja TUL:n mestareiden kohtaamisessa. Sarjamuotoisesti naisten mestaruudesta on pelattu vuodesta 1955 lähtien.


title: Pesäpallon SM-sarja

text: Pesäpallon SM-sarjassa, Sotasarjassa, Suursarjassa ja Mestaruuskilpailuissa pelanneet joukkueet 1922-1989. Suluissa kaudet:


title: Meudon

text: Meudon on kunta Pariisin läntisellä esikaupunkialueella. Se sijaitsee 9,1 km Pariisin keskustasta. Boulogne-Billancourt on Meudonin arrondissementti. Kunnassa on arviolta 45 507 asukasta (vuonna 2014) ja sen pinta-ala on 9,9 neliökilometriä.


title: Meudon

text: Meudonin läpi kulkee RER:n linja C, ja siellä sijaitsee kaksi Pariisi–Montparnasse-rautatielinjan asemaa. Rautatielinja alkaa Gare Montparnassen rautatieasemalta.


title: Meudon

text: Vuonna 1876 Meudoniin rakennettiin Pariisin observatorion astrofysiikan tutkimuskeskus. Meudonissa toimii myös ONERA:n aerodynamiikan tutkimuslaitos. Vuosina 1921–1981 siellä sijaitsi ilmailumuseo, kunnes se siirrettiin Pariisin pohjoispuolelle Le Bourgetin lentoasemalle.


title: Le Bourget

text: Le Bourget [] on Pariisin pohjoinen esikaupunkialue, joka sijaitsee 10,6 kilometrin päässä Pariisin keskustasta. Sen arrondissementti on Bobigny. Le Bourget’ssa sijaitsee Le Bourget’n lentoasema. Le Bourget’n läpi kulkee RER:n junalinja. Sen lähellä sjaitsee Charles de Gaullen kansainvälinen lentoasema.


title: ANTI – Contemporary Art Festival

text: ANTI – Contemporary Art Festival on nykytaiteen festivaali, joka järjestetään joka vuosi Kuopiossa. Yleisölle maksuton ANTI keskittyy julkisiin tiloihin tehtyihin paikkasidonnaisiin teoksiin. Festivaalin tarkoituksena on tuoda taide perinteisistä esityspaikoista, kuten gallerioista ja museoista, keskelle ihmisten arkea: kaduille, toreille, kauppakeskuksiin, puistoihin ja virastoihin.


title: ANTI – Contemporary Art Festival

text: Vuodesta 2002 lähtien ANTI-festivaalilla on esitetty sekä suomalaisten että kansainvälisten taiteilijoiden live art, ääni- ja kuvapohjaista sekä tekstiin perustuvaa taidetta. Teosten lisäksi festivaalin yhteydessä järjestetään seminaareja, työpajoja sekä festivaaliklubeja. Festivaalin alkuaikoina festivaalilla esitettiin aika- ja paikkasidonnaisten teosten lisäksi elokuvia, ja festivaali on myös antanut taiteilijoille mahdollisuuden residenssityöskentelyyn Kuopiossa.


title: ANTI – Contemporary Art Festival

text: ANTI-festivaalin teokset valitaan ohjelmistoon avoimen teoshaun kautta saapuneista ehdotuksista. Festivaalilla esiintyy myös kutsuttuja taiteilijavieraita. Osa festivaalilla vierailleista taiteilijoista on tuonut festivaalille teoksia useampina vuosina, ja ovat tällä tavoin luoneet kiinnostavan kokemuksen katsojille, jotka ovat osallistuneet heidän aikaisempiin teoksiinsa. Festivaalin historian aikana taiteilijoita on saapunut festivaalille ympäri maailmaa, muun muassa Japanista, Kanadasta, USA:sta ja Meksikosta.


title: ANTI – Contemporary Art Festival

text:
Historiansa aikana ANTI-festivaali on kerännyt yli 50 000 kävijää. Kansainvälisenä festivaalina ja Suomen keskeisimpänä live art -taiteen esitysfoorumina ANTI muodostaa kohtaamispaikan taiteen suhteesta ja hahmottumisesta eri arkipäivän tiloissa kiinnostuneiden taiteilijoiden ja yleisön välillä.
Festivaalin järjestää ANTI – Contemporary Art Festival yhdistys ry, ja festivaalin taiteellisina johtajina toimivat Johanna Tuukkanen ja Gregg Whelan. Festivaali on myös EU:n A Space for Live Art -hankkeen jäsen.


title: ANTI – Contemporary Art Festival

text: ANTI-festivaali on saanut tunnustusta toiminnastaan jo useampana vuonna. Vuonna 2006 festivaali sai Valtion taidepalkinnon ja vuonna 2007 Kuopion kaupungin esimerkillisesti toimivan ryhmän kunniakirjan. Vuonna 2009 festivaalin taiteellisena johtajana ja vastaavana tuottajana toimivalle Johanna Tuukkaselle myönnettiin Pohjois-Savon taidetoimikunnan taidepalkinto.


title: ANTI – Contemporary Art Festival

text: Esityksiä järjestettiin muun muassa parturissa, huoltoasemalla ja vanhainkodissa. Päävieraita olivat butoh-taiteilija Saga Kobayashi Japanista sekä live art -taiteilijat Eve Dent ja Kira O'Reilly Englannista.


title: ANTI – Contemporary Art Festival

text: Vuonna 2004 festivaaliesityksiä varten saapui taiteilijoita, kuraattoreita ja tutkijoita muun muassa Isosta-Britanniasta, Kanadasta, Yhdysvalloista, Saksasta, Japanista ja Alankomaista. Esityksiä järjestettiin neljän päivän aikana yhteensä 17. Erityistä huomiota saavuttivat kanadalainen taiteilija Will Kwan, joka piti Kuopion yliopistoalueella performatiivisen luennon, ja yhdysvaltalainen Jennifer Nelson sekä kanadalainen Glen Redpath, jotka järjestivät Prismassa "The Race" -teoksen. Teoksessa juoksukilpailutapahtuma sekoittui perjantai-iltapäivän hypermarkettikulutushuumaan.


title: ANTI – Contemporary Art Festival

text: Vuoden 2005 teema oli aika. Kaupunkikulttuurin ja luovan talouden teoreetikko Charles Landry kiteytti ajatuksen vieraillessaan Kuopiossa keväällä 2005 seuraavasti: ”Tärkeää on, ettei kaupunki pyyhi pois muistiaan”.


title: ANTI – Contemporary Art Festival

text:
Vuonna 2006 festivaalin tapahtumapaikkoina olivat Kuopion kaupungintalo, Vainölänniemen tenniskenttä, Nuorisokeskus 44, Hotelli Puijonsarvi, Huuhanmäen tähtitorni, Elokuvateatteri Maxim, tyhjä tontti Tasavallankadulla, Carlsonin tavaratalon parveke, Kuopion lentokenttä, Savonia ammattikorkeakoulun terveysalan Kuopion yksikkö, Huoneistokeskuksen välittämä asunto ja Reijo Kelan toimisto. Suurimman huomion saavutti esitys, jossa Kuopion kaupungintalon parvelta julistettiin vuosien varrelta Savon Sanomissa yleisöpalstan kuumalla linjalla julkaistuista jutuista koostettua sanomaa. Performanssi yllätti osan ohikulkijoista ja sai heidät arvailemaan, mistä on kyse. Useat sanomalehtien haastattelemista katsojista osasivat kuitenkin yhdistää performanssin meneillä olevaan ANTI-festivaaliin.
Vuoden 2007 festivaalilla esityksiä järjestettiin muun muassa lukiossa, rullalautailupaikalla, sanomalehdessä ja grillijonossa. Yhden hengen taiteilijaryhmä the vacuum cleanerin pankin eteen kadulle levittämä 100 000:sta yhden sentin kolikosta koostunut kasa kerättiin yleisön taskuihin alle puolessa tunnissa. Rahateoksen ohella myös lehtipuhaltimen avulla tuulipalloa kaduilla puhaltanut Claire Blundell Jones sai runsaasti mediahuomiota.


title: ANTI – Contemporary Art Festival

text: Vuonna 2008 festivaalin teemana olivat yksityisissä kodeissa esitettävät teokset, vesiaiheet ja urheilu.


title: ANTI – Contemporary Art Festival

text: Vuoden 2009 ANTI-festivaalin teemana oli käveleminen. Esimerkiksi kanadalainen Vincent Chevalier käveli teoksessaan "Punaisen maton kohtelu "paikasta toiseen siirtämällä kahden metrin pituista punaista mattoa. Englantilainen Tim Knowles puolestaan kulki eteenpäin tuulikypäränsä ohjaamana.


title: ANTI – Contemporary Art Festival

text: Vuonna 2010 ANTI-festivaali keskittyi teoksiin, joiden lähestymistapa oli tekstuaalinen, kirjoitettu tai kieleen pohjautuva. Mediahuomiota sai muun muassa bostonilaistaiteilija Heather Kapplow, joka käytti Suomen maaperällä ainoastaan sanoja "I'm sorry". Huomiota herätti myös "ANTI-kymppi -runojuoksu", jossa maalintulojärjestys loi runon.


title: ANTI – Contemporary Art Festival

text: Vuosi 2011 oli ANTIn kymmenes juhlavuosi. Kuopioon saapui taiteilijoita kotimaan lisäksi Isosta-Britanniasta, Yhdysvalloista, Kanadasta, Belgiasta ja Ranskasta. Ohjelmistossa oli muun muassa "Rider Spoke", kekseliäs piiloleikki kaupungilla pyöräillen, Heidi Fastin ohjaama kuopiolaisista muodostettu kuoro sekä Gaëtan Rusquetin ilmapalloteos. Festivaali huipentui kanadalaisen Mammalian Diving Reflexin suorapuheiseen palkintoseremoniaan, jossa vain lasten mielipiteillä oli väliä: ryhmä lapsia kiersi tutustumassa festivaalitapahtumiin esittäen nasevia ja näsäviisaita mielipiteitä, ja lopuksi he jakoivat lasten valinta -palkintoja muun muassa matalimmasta äänestä.


title: ANTI – Contemporary Art Festival

text: Vuoden 2012 ANTI-festivaali yhdisti live artin luontoretkeilyyn. Kuopion Karhonsaari tarjosi ympäristön taiteen nauttimiseen ja kokemiseen. "Luonnon ANTI" esitteli kuusi tilausteosta ihmisen ja luonnon suhteesta. Teokset tuotettiin EU-rahoitteisessa Up to Nature -hankkeessa, ja ne esitettiin vuonna 2012 myös Wienissä, Bristolissa ja Oslossa. Muut ANTI-festivaalin teokset tarjoilivat muun muassa ajan säilöntää australialaisen Makeshift-ryhmän johdolla sekä useita lasten ANTI-tapahtumia. Vuonna 2012 festivaaleilla nähtiin myös erikoiset häät, kun yhdysvaltalainen taiteilijapariskunta Annie Sprinkle ja Beth Stephens avioituivat Kallaveden kanssa. He kutsuivat festivaalikävijät osallistumaan sinisiin häihin joko vieraina tai järjestäjinä hääristeilyn ja työpajojen kautta. ANTI-festivaalin lisäksi pariskunta on järjestänyt ympäri maailmaa hääjuhlia kuun, auringon, hiilen ja Appalakkien vuoriston kanssa, ja herättänyt sekä ihastusta että hämmennystä.


title: ANTI – Contemporary Art Festival

text: ANTI-festivaalissa vuonna 2013 oli odottamattomia kohtaamisia Kuopiossa ja Pohjois-Savossa. Kahdennentoista festivaalin teemana oli lämpö. Festivaalin aikana muun maussa taidekruisailtiin ympäri kaupunkia, sekä muutettiin tunnettuja kuopiolaisia rakennuksia pinkeiksi. Festivaaliviikolla järjestettiin myös luonnon ANTI -teos, jossa neljä toisilleen vierasta taiteilijaa lähetettiin viikoksi Hietasalon saarelle. Eri alojen taiteilijat asuivat saarella teltoissa ja tekivät ruokansa tulella, ja taideteokset syntyivät saaren luontoon. Festivaaliviikon lauantaina ja sunnuntaina festivaalivieraat pääsivät saarelle katsomaan, mitä taiteilijat olivat saaneet aikaan viikon aikana rajallisissa ja primitiivisissä olosuhteissa. Festivaali huipentui Satu Herralan saunaluentoihin Rauhalahden Jätkänkämpän savusaunassa.


title: ANTI – Contemporary Art Festival

text: Vuonna 2014 ANTI-festivaalin teemana olivat lapset ja nuoret, jotka kutsuttiin mukaan toteuttamaan festivaalin teoksia. Lapset leikkasivat muun muassa leikkasivat aikuisten hiuksia Mammalian Diving Reflexin teoksessa "Lasten parturissa", ohjasivat aikuisia teemallisille kävelykierroksille läpi Kuopion Lenine Bourken "Kävelevä naapurusto" -teoksessa sekä toteuttivat duettoteoksia yhdessä taiteilijoiden kanssa. Vuonna 2014 järjestettiin myös Lapset nykytaiteen kentällä - toimijoita vai kohteita -seminaari sekä jaettiin maailman ensimmäinen ANTI Festival International Prize for Live Art -palkinto.


title: ANTI – Contemporary Art Festival

text: "Kaj Chydenius, Katariina Lillqvist sekä Erkki Soininen ja Johanna Tuukkanen saivat taiteen valtionpalkinnot". Opetusministeriö, 16.11.2006. (luettu 25.6.2007)


title: Anti

text: Anti voi tarkoittaa eri asioita:


title: Le Bourget’n lentoasema

text: Le Bourget’n lentoasema [] (; ) on pieni lentoasema, joka sijaitsee Ranskassa Le Bourget’n ja Dugnyn esikaupunkialueilla noin 12 kilometriä Pariisin keskustasta pohjoiseen. Lentoasemalla on kolme kiitotietä.


title: Le Bourget’n lentoasema

text: Le Bourget’n lentoasema avattiin vuonna 1919 julkiseksi siviililentoasemaksi. Kuuluisin tapahtuma Le Bourget’n lentoasemalla oli vuonna 1927, kun Charles Lindbergh lensi Atlantin yli ja laskeutui juuri Le Bourget’n lentoasemalle. Le Bourget’n lentoasemasta tuli toissijainen lentoasema, kun Orlyn lentoasemaa rakennettiin vuonna 1932 Pariisin eteläpuolelle. Vuonna 1977 Le Bourget’n julkinen lentoliikenne lopettiin ja siitä tuli pienlentokenttä.


title: Le Bourget’n lentoasema

text: Nykyään lentoasemaa käytetään lähinnä yleisilmailuun, ilmailunäyttelyihin ja yksityislentokoneiden parkkina. Kentän alueella on lentokoneiden huoltotoimintaa. Parittomina vuosina järjestettävä Le Bourget’n lentonäytös eli Pariisin ilmailunäyttely on yksi kolmesta suuresta Euroopan unionin alueella järjestettävästä ilmailunäyttelyistä.


title: Le Bourget’n lentoasema

text: Le Bourget’n lentoasemalla sijaitsee Ranskan ilmailu- ja avaruusmuseo, joka on lajissaan maailman vanhin.


title: Casablanca Records

text: Casablanca Records on yhdysvaltalainen levy-yhtiö, jonka perusti Neil Bogart vuonna 1973 lähdettyään Buddah Recordsista. Tunnetuimpia artisteja Casablancalla on ollut muun muassa KISS. Yhtiötä lopetettiin vuonna 1984, mutta nimi otettiin käyttöön uudestaan vuonna 2004 Universal Music Groupin ja Tommy Mottolan yhteisyrityksessä.


title: Casablanca Records

text: Neil Bogart perusti Casablanca Recordsin vuonna 1973 Warner Brothersin rahoituksella. Bogart olisi alun perin halunnut antaa yhtiölle nimen ”Emerald City” (Smaragdikaupunki elokuvasta "Ihmemaa Oz"), mutta Warner omisti "Casablanca"-elokuvan oikeudet, joten sen nimen oikeuden oli helpompi saada. Nimi oli muutenkin parempi markkinointimielessä, erityisesti koska Neil Bogartilla oli sama sukunimi kuin elokuvan tähdellä, Humphrey Bogartilla. Levy-yhtiön ensimmäinen suuri sopimus oli KISSin kanssa.


title: Casablanca Records

text: Casablanca Records oli hyvin suosittu diskopiireissä. Neil Bogart ei halunnut sitoutua julkaisuaikatauluihin, vaan halusi julkaista levyjä vapaasti, joten hän sopi Warner Brothersin kanssa investointien takaisinmaksamisesta. Hän maksoi Warnerin rahat takaisin ja sai täyden hallinnan yhtiöstä.


title: Casablanca Records

text: Vuonna 1977 PolyGram osti yhtiöstä 50 prosenttia, ja vuonna 1980 se hankki toisen puolikkaan 15 miljoonalla dollarilla. PolyGram lopetti Casablanca Recordsin vuonna 1984.


title: Casablanca Records

text: Vuonna 2004 nimi Casablanca Records otettiin uudelleen käyttöön Universal Music Groupin ja Tommy Mottolan yhteisyrityksessä. Billboard-lehdessä Mottola kertoi, että hän oli valinnut nimen kunnioituksesta alkuperäistä levy-yhtiötä kohtaan, mutta vanhan ja uuden yhtiön välillä ei ollut suoraa suhdetta.


title: Casablanca Records

text: Casablanca Records on nykyään osa Universal Motown Records Groupia.


title: Georges Couthon

text: Georges Auguste Couthon (22. joulukuuta 1755 Orcet, Ranska – 28. heinäkuuta 1794 Pariisi, Ranska) oli ranskalainen vallankumouksellinen poliitikko ja asianajaja. Hän oli kansalliskonventin jäsen, yksi vuoripuolueen johtajista ja Maximilien Robespierren tärkeä liittolainen yhteishyvän valiokunnassa erityisesti niin sanottuna terrorin aikana 1793–1794. Couthon syrjäytettiin ja teloitettiin yhdessä Robespierren kanssa.


title: Georges Couthon

text: Couthon oli kotoisin Auvergnen Orcetista, jossa hänen isänsä työskenteli notaarina. Couthon toimi aluksi prokurorin apulaisena, opiskeli lakitiedettä Reimsin yliopistossa ja valmistuttuaan toimi vuodesta 1783 asianajajana Clermont-Ferrandissa. Vallankumousta edeltäneinä vuosina hän tuli tunnetuksi ihmisystävällisenä köyhien asianajajana. Hänet nimitettiin vuonna 1790 Clermont-Ferrandin tribunaalin (oikeuden) presidentiksi. Tässä vaiheessa Couthon oli vielä perustuslaillisen monarkian kannattaja, minkä hän toi esiin vuonna 1791 julkaisemassaan poliittisessa komediassa "L’aristocrate converti". Kuningas Ludvig XVI:n pakoyritys kesällä 1791 sai hänet kuitenkin kääntymään kiihkeäksi tasavaltalaiseksi.


title: Georges Couthon

text: Vuosien 1788–1789 tienoilla Couthonin molemmat jalat halvaantuivat pysyvästi, mahdollisesti aivokalvontulehduksen vuoksi. Hän pystyi tämän jälkeen liikkumaan vain muiden tukemana tai pyörätuolin avulla, mutta ei antanut sen haitata uraansa. Murtuneen selkärangan aiheuttama kipu teki Couthonista hyvin ärtyisän, ja siksi hänen puheensa olivatkin usein varsin karmivia.


title: Georges Couthon

text: Couthon valittiin syyskuussa 1791 Puy-de-Dômen edustajana lakiasäätävään kansalliskokoukseen. Hän liittyi jakobiiniklubiin ja alkoi pian saada puhetaidoillaan huomiota Pariisin väestön keskuudessa, mahdollisesti osin myös vammaisuutensa herättämän myötätunnon ansiosta. Mielipiteissään hän tasapainotteli aluksi girondistien ja vuoripuolueen välissä, mutta siirtyi jälkimmäiseen elokuun 1792 kansannousun jälkeen. Syyskuussa 1792 Couthon valittiin uuteen kansalliskonventtiin, jossa hänestä tuli Robespierren liittolainen ja yksi vuoripuolueen johtajista. Hän äänesti enemmistön mukana Ludvig XVI:n kuolemantuomion puolesta. Liikuntarajoitteestaan huolimatta Couthon matkusti kansalliskonventin edustajana Ranskan maakunnissa marras–joulukuussa 1792. Maaliskuussa 1793 hän edusti kansalliskonventtia neuvotteluissa pienen Salm-Salmin ruhtinaskunnan liittämisestä Ranskaan. Hänet valittiin yhteishyvän valiokuntaan 30. toukokuuta. Seuraavana päivänä puhjenneen girondistivastaisen kansannousun aikana Couthon johti kansalliskonventissa girondisteihin kohdistunutta sanallista hyökkäystä. Juuri hän teki aloitteen, jonka pohjalta girondistien johtajat erotettiin konventista ja vangittiin 2. kesäkuuta.


title: Georges Couthon

text: Yhteishyvän valiokunnassa Couthon liittoutui Robespierren ja Louis Antoine de Saint-Justin kanssa. He muodostivat ”triumviraatin” ja tosiasiassa johtivat valiokuntaa. Couthonia ja Robespierreä lähensivät heidän deistiset uskonnolliset näkemyksensä. Kansalliskonventti määräsi 21. elokuuta 1793 Couthonin yhdessä Étienne-Christophe Maignet’n ja Alexandre de Châteauneuf-Randonin kanssa kukistamaan vastavallankumouksellista Lyonin kapinaa. Couthon kokosi Rhônen alueelta 60 000 miehen armeijan ja johti Lyonin piiritystä, joka päättyi 9. lokakuuta kaupungin valtaukseen. Couthon sai aluksi johtaa Lyonin rauhoittamista, mutta toimi melko maltillisesti. Hän vastusti kansalliskonventin armotonta määräystä koko kaupungin hävittämisestä ja pyrki jarruttamaan sen toimeenpanoa. Hänet korvattiin pian Jean-Marie Collot d’Herbois’lla, joka pani Lyonissa toimeen vallankumouksellisen terrorin.


title: Georges Couthon

text: Pariisiin palannut Couthon oli vuodenvaihteessa 1793–1794 parin viikon ajan kansalliskonventin puhemiehenä. Hän saavutti mainetta julistaessaan Ludvig XVI:n oikeudenkäynnin yksivuotispäivänä 21. tammikuuta 1794 pitämässään puheessa ”kuolemaa tyranneille ja rauhaa majoihin” ("Mort aux tyrans, paix aux chaumières"). Couthon alkoi kääntyä yhä jyrkemmäksi ja vaati kaikkien vallankumouksen vihollisten tuhoamista. Hän tuki Robespierreä tämän järjestäessä sekä Jacques Hébertin että Georges Dantonin kannattajineen teloitetuiksi. Couthonin johdolla valmisteltiin ja hänen tuellaan säädettiin kesäkuussa 1794 vastavallankumouksellisellisuudesta syytettyjen oikeusturvan kumonnut niin sanottu prairialkuun 22. päivän laki, joka kiihdytti poliittista vainoa ja käynnisti ”suurena terrorina” tunnetun vaiheen. Couthon tuki Robespierreä myös korkeimman olennon kultin perustamisessa Ranskan uudeksi uskonnoksi.


title: Georges Couthon

text: Couthonin tuhon sinetöi lopulta Robespierren triumviraatin herättämä pelko muiden poliittisten johtajien keskuudessa. Jakobiiniklubin kokouksessa 21. heinäkuuta 1794 Couthon vaati puhdistamaan kansalliskonventista ”neljä tai viisi rikollista”, minkä jälkeen henkensä edestä pelänneet Collot d’Herbois, Jean Nicolas Billaud-Varenne ja Jean-Lambert Tallien päättivät ottaa riskin ja kukistaa Robespierren. Niin sanotun thermidorin vallankaappauksen yhteydessä 27. heinäkuuta Robespierre, Couthon ja Saint-Just määrättiin vangittaviksi. Heidän ollessaan piiritettyinä Pariisin kaupungintalolla Couthon yritti itsemurhaa, mutta jäi täpärästi henkiin vielä sen jälkeenkin kun vihainen väkijoukko oli paiskannut hänet kadulle ja pahoinpidellyt häntä siellä. Hänet teloitettiin seuraavana päivänä giljotiinillä yhdessä Robespierren, Saint-Justin ja 19 muun henkilön kanssa. Couthon kannettiin giljotiiniin ensimmäisenä.


title: Georges Couthon

text: Couthonin pyörätuoli on nykyään esillä Pariisin Musée Carnavaletissa, johon hänen jälkeläisensä lahjoittivat sen vuonna 1899. Tuoli oli aikaansa nähden erittäin edistyksellinen, sillä siihen kuului kaksi hammasvaihtein varustettua käsinojien etupäähän asennettua käsikampea, joiden avulla Couthon pystyi liikuttamaan tuoliaan itse.


title: Viirusirkkalintu

text: Viirusirkkalintu ("Locustella lanceolata") on sirkkalintujen heimoon kuuluva varpuslintu.


title: Viirusirkkalintu

text: Linnun pituus on 11,5–12,5 cm ja paino noin 12–13 g. Muodoltaan ja väritykseltään muistuttaa tavallista pensassirkkalintua, mutta vanha lintu on tummien viirujen kirjavoima. Nuorella linnulla viirutusta on vähemmän. Sukupuolet ovat saman näköiset. Ääni ja laulu ovat pensassirkkalintumaisia. Varma lajinmääritys vaatii usein linnun tarkkailemista kädessä.


title: Viirusirkkalintu

text: Lajin sulkasato on monimutkainen. Osa vanhoista linnuista sulkinee täydellisesti kesällä, osa (myös) talvella. Tavallista on, että laji keskeyttää sulkasadon syysmuuton ajaksi.


title: Viirusirkkalintu

text: Venäjän Euroopan puoleisesta osasta kautta Keski-Aasian aina Japanin Hokkaidoon saakka. Suomessa laji on tavattu varmuudella noin 100 kertaa. Ensihavainto tehtiin 9.–11.7.1971 Espoossa. Laji on muuttolintu, joka talvehtii Kaakkois-Aasiassa.


title: Viirusirkkalintu

text: Taigan kosteikot sekä tuoreet, aukkoiset ja pensaikkoiset metsät. Suomessa tavataan niityillä, pelloilla ja joutomailla.


title: Viirusirkkalintu

text: Viirusirkkalintu tekee tyypillisesti viisi munaa.


title: Viirusirkkalintu

text: Viirussirkkalintu on hyönteissyöjä.